Ritratt: Pixabay .td_uid_2_60728fab70943_rand.td-a-rec-img{text-align:left}.td_uid_2_60728fab70943_rand.td-a-rec-img img{margin:0 auto 0 0} Il-Kummissarju għall-Organizzazzjonijiet Volontarji Dr Anthony Abela Medici qal li t-theddida tal-ħasil tal-flus u l-finanzjament tat-terroriżmu fis-settur volontarju hija "reali u apparenti" kemm f'Malta kif ukoll internazzjonalment.

Huwa kien qiegħed jitkellem waqt webinar li kien organizzat mill-Uffiċċju tal-Kummissarju għall-Organizzazzjonijiet Volontarji (OCVO) flimkien mal-Unità tal-Analiżi u l-Intelliġenza Finanzjarja (FIAU) u l-Kumitat Nazzjonali ta' Koordinazzjoni dwar il-Ġlieda kontra l-Ħasil tal-Flus u l-Finanzjament tat-Terroriżmu (NCC).

Għal dan il-webinar attendew l-istaff kollu tal-Uffiċċju u numru sostanzjali ta' Organizzazzjonijiet Volontarji (VOs) b'total ta' 49 Organizzazzjoni.

Matul id-diskors tiegħu Abela Medici nsista li l-aħjar forma ta' difiża hija li wieħed jipproteġi l-VOs u jkunu attenti għat-theddid li jistgħu jirċievu.

Il-Kummissarju għall-Organizzazzjonjiet Volontarji, ħeġġeġ lill-VOs biex jieħdu dan it-theddid potenzjali bis-serjetà dan għaliex "każ wieħed ma jaffettwax biss lill-organizzazzjoni volontarja iżda lis-settur kollu."

L-eks viċi chairperson tal-Moneyval Yehuda Shaffer qal li "l-OCVO jivverifika l-Organizzazzjonijiet Volontarji kollha biex itaffi t-theddida tal-ħasil tal-flus u l-finanzjament tat-terroriżmu fis-settur."

Shaffer, faħħar lill-OCVO għax-xogħol ta' diliġenza u verifika li kien qiegħed iwettaq fuq VOs ta' riskju medju u għoli biex jippreveni li jkun hemm ħasil tal-flus u l-finanzjament ta' terroriżmu.

Huwa enfasizza li mhux veru li rregolaturi fis-settur volontarju jridu jagħlqu jew iwaqqfu x-xogħol magħmul mill-organizzazzjonijiet volontarji.

L-espert internazzjonali dwar il-ħasil tal-flus u l-finanzjament tat-terroriżmu, saħaq li minkejja li VO tkun organizzazzjoni volontarja żgħira, dan ma jfissirx li tali VO ma tistax tiġi mmirat biex tintuża għall-ħasil tal-flus jew biex ikun iffinanzjat it-terroriżmu.

Shaffer semma li biex il-finanzjament tat-terroriżmu jkun ħażin, m'għandux jirrikjedi li l-fondi jintużaw attwalment biex jitwettaq attakk terroristiku imma anke jekk il-flus minn grupp terroristiku jintużaw biex għal raġunijiet oħra biex jaħslu l-flus.

Andreea Capatina, mill-FIAU (Malta), saħqet li l-finanzjament tat-terroriżmu jista' jimmaterjalizza wkoll permezz ta' ammonti żgħar ta' flus.

Hija semmiet li s-settur volontarju f'Malta jista' jkun attraenti għall-ħasil tal-flus u l-finanzjament ta' attivitajiet ta' terroriżmu għal numru ta' fatturi.

Dawn jinkludu, in-numru għoli u d-diversità tal-VOs, l-istima ta' reputazzjoni għolja li l-pubbliku għandu fil-VOs, il-fatt li s-settur huwa intensiv fi flus, il-volum ta' donazzjonijiet u l-involviment ta' transazzjoni barranin fi ħdan is-settur volontarju.

Roderick Agius, id-Direttur għar-Ritorn Annwali u l-Konformità fi ħdan l-OCVO, tenna li l-Uffiċċju huwa impenjat li jiggwida u jgħin lill-VOs biex jimplimentaw l-aħjar prattiċi biex jissalvagwardjawhom minn attivitajiet illeċiti.

Agius saħaq li din is-sett ta' għodda huwa mfassal biex jagħti lill-VOs l-għarfien u l-għodda meħtieġa biex jimmaniġġjaw ir-riskji u jipproteġihom mill-ħsara u l-abbuż.

Agius enfasizza li l-VOs m'għandhomx joqogħdu lura milli jilħqu lill-Kummissarju u jagħmlu użu mill-formoli li l-OCVO jibgħat lill-VOs kollha.

"L-iskop mhux li tinħoloq il-biża' imma li jsir dak li hu skont il-liġi," temm jgħid Agius.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60728fab70be2_rand.td-a-rec-img{text-align:left}.td_uid_3_60728fab70be2_rand.td-a-rec-img img{margin:0 auto 0 0}


press, news, News, Local, Aħbarijiet, Lokali

Miguela Xuereb .td_uid_2_607299a341922_rand.td-a-rec-img{text-align:left}.td_uid_2_607299a341922_rand.td-a-rec-img img{margin:0 auto 0 0} Żagħżugħ ta' 21 sena, li jgħix Birkirkara, waqa' t-taraġ f'residenza, fis-Swieqi.

L-inċident seħħ il-Ħamis għall-ħabta tal-11 pm fi Triq Fomm il-Għeliem, is-Swieqi.

Mill-ewwel fuq il-post waslu l-Pulizija u tim mediku li ta l-ewwel għajnuna u ż-żagħżugħ ittieħed l-isptar Mater Dei għal aktar kura.

Hu ġie ċċertifikat li weġġa' gravi.

L-investigazzjonijiet tal-Pulizija dwar dan l-inċident għadhom għaddejjin.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607299a341bc8_rand.td-a-rec-img{text-align:left}.td_uid_3_607299a341bc8_rand.td-a-rec-img img{margin:0 auto 0 0}


Josianne Vela .td_uid_2_60728797c94d3_rand.td-a-rec-img{text-align:left}.td_uid_2_60728797c94d3_rand.td-a-rec-img img{margin:0 auto 0 0} Il-Kamra tal-Kummerċ Għawdxija (GBC) f'reazzjoni għal mod gradwali li bih se jkunu qegħdin jitneħħew il-miżuri restrittivi tal-Covid-19 qalet li Għawdex se jkompli jkun affettwat b'mod negattiv minħabba li għad hemm restrizzjonijiet dwar l-ivvjaġġar bejn il-gżejjer.

Filmat: L-istess protokolli se japplikaw għal titjiriet mil-Libja Il-Kamra kompliet li dan juri kemm il-gżira Għawdxija tiddependi mis-settur turistiku u spjegat li fl-aħħar xhur, dan is-settur tilef żewġ okkażjonijiet li fih ikun hemm għadd ta' turisti kif ukoll Maltin li jmorru Għawdex.

Il-kamra għamlet referenza għall-Karnival kif ukoll għall-btajjel tal-Għid il-Kbir.

Komplew li jittamaw li l-miżuri li ttieħdu sabiex tkun imrażżna l-imxija tal-Covid-19 iħallu l-effett tagħhom għall-perjodu twil ta' żmien.

Huma spjegaw li dan il-perjodu huwa diffiċli għal kulħadd madankollu hemm ċertu negozji li sofrew iktar minn oħrajn fost oħrajn is-sidien tal-barijiet iż-żgħar li ħafna minnhom huma mmexxija mill-familji.

Il-Kamra tal-Kummerċ Għawdxija appellat biex l-Awtoritajiet tas-Saħħa jikkunsidraw xi punti fosthom x'inhu meqjus bħala essenzjali u dak le.

Huma taw eżempju li xi ħwienet kellhom jagħlqu u oħrajn simili li baqgħu miftuħin.

Il-kamra appellaw ukoll li l-awtoritajiet tas-saħħa biex jibqgħu jinvestigaw is-sitwazzjoni u jdaħħlu l-protokolli kollha neċessarji kif ukoll li kull turist li jiġi Malta għandu jippreżenta test tal-Covid-19 li huwa negattiv.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60728797c9779_rand.td-a-rec-img{text-align:left}.td_uid_3_60728797c9779_rand.td-a-rec-img img{margin:0 auto 0 0}


press, news, Aħbarijiet, Coronavirus, Lokali

Is-Supretendent għas-Saħħa Pubblika Prof. Charmaine Gauci tindirizza konferenza tal-aħbarijiet bl-aħħar żviluppi dwar il-pandemija tal-coronavirus.

Merħba għal dan il-live blog ta' Newsbook.com.mt

Il-konferenza tal-aħbarijiet kellha tibda għall-ħabta ta' 12:30 pm.

L-aħħar dettalji ppublikati mill-Ministeru tas-Saħħa: https://newsbook.com.mt/48-kaz-gdid-tal-covid-19/

Prof. Gauci tgħid li ntbagħtu l-inviti li għandhom 'il fuq minn 60 sena u dawk li għadhom ma rċivewx għandhom jikkuntattjaw il-helpline 145.

Ftit aktar minn 65,000 persuna ħadu ż-żewġ dożi tal-vaċċin u allura għandhom l-immunità qalet Prof. Gauci.

Skont rapport mill-Awtorità tal-Mediċini f'Malta jirriżulta li kien hemm mal-119-il rapport li kien hemm side effects minħabba l-vaċċini li ngħataw s'issa.

Jirriżulta li kien hemm żewġ każi ta' blood clots f'Malta; l-ebda wieħed minnhom ma kien ikkonfermat li hu relatat mal-vaċċini

Wieħed mill-każ kien wara li persuna ħadet il-vaċċin tal-Pfizer u persuna oħra wara li ħadet il-vaċċin tal-AstraZeneca.

Illum ma kienu rrapurtati l-ebda mwiet kawża tal-COVID-19.

Dwar il-varjant tar-Renju Unit: Prof. Gauci tgħid li s-sitwazzjoni baqgħet stabbli.

75% tal-każi pożittivi ġejjin kawża ta' dan il-varjant.

Sitwazzjoni fl-Isptarijiet: ITU, Mater Dei – 15-il pazjent Infectious Diseases Unit, Mater Dei – 10 pazjenti Swali oħra f'Mater Dei – 20 pazjent Fl-Isptar Ġenerali t' Għawdex – pazjent wieħed Fl-isptar Boffa – 5 pazjenti L-Isptar St Thomas – 4 pazjenti L-Isptar Karin Grech – 5 pazjenti Good Samaritan – 3 pazjenti L-Isptar Mount Carmel – pazjent wieħed

It-total ta' pazjenti fl-isptarijiet jammonta għal 64.

Il-persentaġġ ta' każi rrapurtati minn households naqas minn 56% niżel għal 49%.

Anke l-każi fuq il-postijiet tax-xogħol naqsu ħafna qalet Prof. Gauci.

8.4% huma l-każi ġejjin minn fuq il-postijiet tax-xogħol.

Il-każijiet attivi f'Għawdex jammontaw għal 32.

Dawk il-persuni li għandhom bejn l-20 u l-24 sena għandhom joqogħodu aktar attenti għaliex qed tiżdied ir-rata ta' każi f'dan il-grupp ta' età, qalet Prof. Gauci.

L-età medja tal-vittmi tal-COVID-19 hu ta' 70.9.

Dwar il-passiġġieri li jiġu Malta, Prof. Gauci qalet li l-persuni li jirrifjutaw li jġibu test magħhom se jitpoġġew fi kwarantina.

Passiġġier mill-Bulgarija u ieħor ġej mill-Italja ttestjaw pożittivi għall-virus mal-wasla tagħhom Malta.

Dan ġara matul il-ġimgħa li għaddiet.

Prof Gauci qalet li l-Għaqda Dinija tas-Saħħa, l-WHO appellat lill-Awtoritajiet Maltin sabiex naqqsu r-rata ta' trażmissjoni fil-komunità sabiex ikunu jistgħu jinfetħu l-iskejjel.

Prof. Gauci qed tagħti d-dettalji bl-Ingliż.

Hi appellat sabiex in-nies josservaw il-miżuri anke jekk f'dawn iż-żminijiet it-temp ikun sabiħ u jħajjar lin-nies sabiex joħorġu mid-dar.

S'issa ma ġewx irreġistrai varjanti oħra minn dawk li ġew irreġistrati s'issa, qalet Prof. Gauci.

Dwar l-ittardjar tl-wasla tal-vaċċin: https://newsbook.com.mt/anzjani-jintbaghtu-lura-d-dar-ghax-spicca-l-vaccin/

Prof. Gauci qalet li m'hemmx għalfejn ninkwetaw jekk l-appuntament tat-tieni doża jiġi pospost b'xi ġurnata jew tnejn għaliex mhux se tagħmel differenza.

Dwar rapporti tas-side effects minħabba l-vaccine, dawn jiġu investigati mill-Awtorità tal-Mediċini.

Dwar il-ftuħ tal-iskejjel Prof. Gauci qalet li dawn se jerġgħu jiftħu blistess protokolli li kien hemm fis-seħħ.

Qalet ukoll li min ħa l-ewwel doża jkollu protezzjoni tajba kontra l-virus għalkemm naturalment mhux biżejjed.

Dwar il-maskri fuq il-bajjiet għadhom obbligatorji.

Prof. Gauci qalet li l-pazjenti li jinsabu fl-ITU għandhom bejn 45 u 75 sena.

Dwar it-tiġijiet Prof. Gauci qalet li dawn jistgħu isiru kif imġabbar u jekk is-sitwazzjoni tibqa' stabbli u taħt kontroll.

Dan jiddependi ukoll minn kemm in-nies jmixu mar-regolamenti, sostniet is-Supretendent tas-Saħħa Pubblika.

Dwar il-parties li jsiru Prof. Gauci tenniet li dawn huma kontra l-liġi u se tħalli f'idejn il-Pulizija sabiex jipproċedu skont il-liġi.

Prof. Gauci kienet qed tirreferi dwar dak li ġie rrapurtat il-Ħamis: https://newsbook.com.mt/filmat-zghazagh-jidhru-jiddevertu-fparty-privat-fl-iklin/

"Importanti li min ħa l-vaċċin tal-AstraZeneca anke t-tieni doża tkun tal-AstraZeneca u mhux ta' xi vaċċin ieħor" – Prof. Gauci.

Għalissa ċertu attivitajiet tal-isport huma ta' aktar periklu minn non-essential shops, qalet Prof. Gauci .

Hawn siemmiet li kien hemm ammont mhux ħażin ta' każi li rriżultaw minn attivitajiet sportivi.

Dwar iż-żjarat fid-djar tal-anzjani: https://newsbook.com.mt/filmat-jistghu-izuru-lill-anzjani-sa-massimu-ta-zewg-persuni-mill-istess-household/

Dwar l-infurzar minn naħa tal-Awtoritajiet, Prof. Gauci qalet importanti li jkun hemm l-għajnuna mingħand kulħadd u appellat sabiex jekk ikun il-każ in-nies jistgħu jirrappurtaw f'każ li jkun hemm sitwazzjoni f'residenza/i ikunu qed jinkisru r-regolamenti.

Il-konferenza tal-aħbarijiet tieqaf hawn.

Grazzi talli segwejtuna.

Amy Borg Xi tħabbar dalgħodu Filmat: Jistgħu iżuru lill-anzjani sa massimu ta' żewġ persuni mill-istess household Anzjani jintbagħtu lura d-dar għax spiċċa l-vaċċin Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607285524ca09_rand.td-a-rec-img{text-align:left}.td_uid_3_607285524ca09_rand.td-a-rec-img img{margin:0 auto 0 0}


Miguela Xuereb .td_uid_2_607285bd8c26a_rand.td-a-rec-img{text-align:left}.td_uid_2_607285bd8c26a_rand.td-a-rec-img img{margin:0 auto 0 0} Anzjan qed isofri minn ġrieħi gravi wara li spiċċa vittma ta' hit and run f'Ħaż-Żabbar.

L-inċident seħħ ilbieraħ f'xi s-7pm fi Triq Ħaż-Żabbar.

Ir-raġel li għandu 64 sena u joqgħod iż-Żejtun intlaqat minn karozza li baqgħet sejra.

Huwa ngħata l-ewwel għajnuna minn tim mediku, ittieħed l-Isptar Mater Dei u ġie ċċertifikat li weġġa' gravi. .td_uid_3_607285bd8c508_rand.td-a-rec-img{text-align:left}.td_uid_3_607285bd8c508_rand.td-a-rec-img img{margin:0 auto 0 0}


.td_uid_2_6072835bb6e89_rand.td-a-rec-img{text-align:left}.td_uid_2_6072835bb6e89_rand.td-a-rec-img img{margin:0 auto 0 0} Il-pubbliku se jkun jista' jgawdi minn ħames skemi li permezz tagħhom se jkunu qegħdin joffru inċentivi finanzjarji għall-familji Maltin biex jagħmlu użu minn mezzi ta' trasport aktar sostenibbli u effiċjenti.

Dawn l-iskemi tħabbru mill-Ministru għat-Trasport, l-Infrastruttura u l-Proġetti Kapitali Ian Borg fejn qal li l-Gvern huwa kommess li jaħdem biex jasal għall-għan prinċipali li jkun hawn użu ta' trasport iktar nadif.

L-applikazzjonijiet biex wieħed japplika għal dawn l-iskemi jinsabu miftuħin u wieħed jista' jsibhom fuq il-website ta' Transport Malta.

Il-ħames skemi huma: L-Ewwel Grant: Skema li tinċentiva sabiex il-pubbliku jkun jista' jbiddel il-magni tal-karozzi tiegħu biex aktar vetturi jaħdmu bl-autogas Skema li tinċentiva l-użu ta' dual fuel systems fuq vetturi heavy duty li jaħdmu b'magna diesel It-Tieni Grant: Skema li tinċentiva x-xiri ta' vetturi li jagħmlu inqas ħsara lill-ambjent It-Tielet Grant: Skema li tinċentiva l-iskrappjar ta' vettura antika u x-xiri ta' vettura li taħdem bl-elettriku jew inkella plug-in hybrid għal individwi, kunsilli lokali, NGOs u negozji Ir-Raba' Grant: Skema tax-xiri ta' Pedelecs u Vetturi fil-Kategorija L Il-Ħames Grant: Xiri ta' vetturi li huma aċċessibbli għal persuni b'diżabbiltà permezz ta' wheelchair Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6072835bb71d4_rand.td-a-rec-img{text-align:left}.td_uid_3_6072835bb71d4_rand.td-a-rec-img img{margin:0 auto 0 0}


press, news, Aħbarijiet, Coronavirus, Knisja, Lokali

Is-Segretarjat għall-Edukazzjoni Nisranija, b'konsultazzjoni mal-iskejjel tal-Knisja, ħabbar li l-iskejjel tal-Knisja se jibdew jiftħu min-nhar it-Tnejn 12 ta' April.

Fil-livell kindergarten u primarju, l-iskejjel tal-Knisja se jiftħu fiżikament nhar it-Tnejn, 12 ta' April, b'osservanza tal-protokolli tas-saħħa, filwaqt li l-iskejjel sekondarji se jibdew il-lezzjonijiet online nhar it-Tnejn, 12 ta' April, u se jiftħu fiżikament nhar l-Erbgħa, 14 ta' April.

Tħabbar ukoll li l-iskejjel fil-livell kindergarten, primarju u sekondarja li kellhom sistema ta' attendenza alternata minħabba l-ispazji li għandhom se jkomplu b'dik is-sistema.

X'ħabbar il-PM Filmat: Skejjel Primarji u childcare centres se jerġgħu jiftħu mit-Tnejn Kull skola skondarja tal-Knisja se tiddeċiedi liema snin u liema klassijiet se jattendu fl-14 ta' April, ekwivalenti ta' żewġ forms bil-kumplament jibdew fiżikament il-Ġimgħa 16 ta' April, qal is-Segretarjat għall-Edukazzjoni Nisranija.

Tħabbar ukoll li s-Sixth Forms tal-Knisja se jiftħu nhar it-Tnejn, 12 ta' April, skont l-indikazzjonijiet li se jagħtu l-kapijiet tagħhom u fl-istess ħin se jkomplu d-diskussjonijiet biex ikunu jistgħu jiftħu fiżikament skont il-protokolli tas-saħħa.

Il-ġenituri huma mħeġġa jsegwu l-indikazzjonijiet li se jirċeivu mill-iskejjel rispettivi tagħhom.

X'qalu l-MUT "Ir-responsabiltà tal-ftuħ tal-iskejjel fl-aħħar mill-aħħar hi tal-gvern" – MUT Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607289c63e4a9_rand.td-a-rec-img{text-align:left}.td_uid_3_607289c63e4a9_rand.td-a-rec-img img{margin:0 auto 0 0}


Rachel Mifsud fi Sqallija.

Ritratt: https://ttausoniaenna.it/ .td_uid_2_6072a3c67810a_rand.td-a-rec-img{text-align:left}.td_uid_2_6072a3c67810a_rand.td-a-rec-img img{margin:0 auto 0 0} L-atleta Maltija tat-table tennis, Rachel Mifsud, il-ġimgħa li għaddiet ivvjaġġat lejn Sqallija akkumpanjata mill-kowċ tagħha Katia Mifsud biex tirrappreżenta lil A.S.D TT Ausonia Enna.

Il-klabb laħaq l-ewwel pożizzjoni fil-klassifikazzjoni tan-Nisa tas-Serie B fejn Rachel kellha 3 rebħiet mill-4 logħbiet tagħha.

F'Mejju Rachel għandha terġa' tikkompeti fil-play offs bil-possibbiltà li t-tim tagħha jiġi promoss għas-Serie A tan-Nisa.

Il-Malta Table Tennis Association permezz ta' ftehim mal-Federazzjoni Taljana għamlitha faċli għall-membri tagħha biex jikkompetu f'kampjonati doppji għal aktar żvilupp tal-atleti tagħna.

Wara l-konferenza stampa tal-bieraħ li saret mill-Prim Ministru, il-Malta Table Tennis Assosciation waqqfet l-avvenimenti Nazzjonali kollha li kien hemm pjanati.

Maltese Table Tennis athlete, Rachel Mifsud,… Posted by Malta Table Tennis Association on Wednesday, April 7, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6072a3c6783b0_rand.td-a-rec-img{text-align:left}.td_uid_3_6072a3c6783b0_rand.td-a-rec-img img{margin:0 auto 0 0}


Ritratt MJEG .td_uid_2_60729111b0349_rand.td-a-rec-img{text-align:left}.td_uid_2_60729111b0349_rand.td-a-rec-img img{margin:0 auto 0 0} Eunice Grech Fiorini hija l-Kap Eżekuttiv ġdid tal-Aġenzija tal-Qorti.

Hija se tkun qiegħda tkompli fuq il-ħidma li wettaq il-predeċessur tagħha, Frank Mercieca, li serva f'diversi rwoli fil-qrati tal-ġustizzja f'Malta għal dawn l-aħħar 45 sena.

Grech Fiorini serviet f'diversi karigi fosthom ta' direttur, assistent reġistratur, deputat reġistratur, prinċipal u clerk fil-Qorti għall-aħħar 23 sena.

Hija serviet ta' assistent reġistratur bejn l-2014 u l-2018 u ta' direttur/reġistratur mill-2018 sal-lum.

Hija gradwat mill-Università ta' Malta b'Baċellerat fl-Istudji Legali u laħqet prokuratur legali fis-sena 2009.

Fi stqarrija l-Ministeru għall-Ġustizzja, l-Ugwaljanza u l-Governanza qal li Eunice Grech Fiorini se tkun qiegħda tidħol fil-kariga ta' kap eżekuttiv mill-1 ta' Mejju 2021.

Dan se jkun qiegħed isir sabiex jiġi aċċertat li jkun hemm trasferiment tal-kariga b'mod gradwali u għaqli.

Mercieca se jinħatar konsulent tal-Aġenzija tas-Servizzi tal-Qorti għal perjodu ta' żmien sabiex tibqa' tintuża l-esperjenza tiegħu fis-settur tal-ġustizzja.

Il-Ministru Edward Zammit Lewis irringrazzja lil Mercieca għas-servizz tiegħu fil-qasam tal-ġustizzja.

Il-Ministru Zammit Lewis awgura lil Grech Fiorini għall-kariga ġdida tagħha u wkoll bħala l-ewwel mara li se tkun qiegħda tmexxi din l-aġenzija.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60729111b05d2_rand.td-a-rec-img{text-align:left}.td_uid_3_60729111b05d2_rand.td-a-rec-img img{margin:0 auto 0 0}


Naomi Mallia .td_uid_3_607285715a6e9_rand.td-a-rec-img{text-align:left}.td_uid_3_607285715a6e9_rand.td-a-rec-img img{margin:0 auto 0 0} Iktar kmieni llum f'Santa Luċija għal xi ħin inġemgħu numru ta' karozzi wara inċident li seħħ mar-roundabout ta' Santa Luċija.

Skont filmati u ritratti li ttellgħu fuq il-midja soċjali jidher li eluf ta' karti waqgħu mal-art minn vann bil-konsegwenza li għalaq kważi żewġ karreġġjati.

Ritratti li waslu għand Newsbook.com.mt juru li għall-ħabta tan-12.30pm, il-karti kienu kważi miġbura kollha. #td_uid_2_60728571587de .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/04/09180318/WhatsApp-Image-2021-04-09-at-17.41.57-80x60.jpeg) 0 0 no-repeat}#td_uid_2_60728571587de .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/04/09180329/WhatsApp-Image-2021-04-09-at-17.41.55-80x60.jpeg) 0 0 no-repeat} 1 minn 2

Naomi Mallia


press, news, Aħbarijiet, Andrew Azzopardi on 103, Lokali

Ritratt fl-isfond: HSBC / Ritratti fiċ-ċrieki: Miguela Xuereb .td_uid_2_60728300d48d7_rand.td-a-rec-img{text-align:left}.td_uid_2_60728300d48d7_rand.td-a-rec-img img{margin:0 auto 0 0} Read in English .

Il-Ministru fl-Uffiċċju tal-Prim Ministru Carmelo Abela u d-Deputat Nazzjonalista Jason Azzopardi ddiskutew l-allegazzjonijiet li għamel ilbieraħ id-Deputat Jason Azzopardi dwar il-Ministru Carmelo Abela meta implikah fl-attentat ta' serqa mill-HSBC fl-2010.

Azzopardi qal li dak li għandu jgħid se jgħidu fil-qorti, filwaqt li l-Ministru baqa' jisħaq li din hi gidba malafamanti dwaru u li jrid inaddaf ismu minn dal-gideb.

Dan qaluh fuq il-programm ta' Prof. Andrew Azzopardi fuq 103 Malta's Heart .

Fost l-affarijiet li qal ilbieraħ, Azzopardi allega li Abela kien imwiegħed €300,000 minn din is-serqa.

Il-Ministru rreaġixxa billi fetaħ libell lil Jason Azzopardi u ħa wkoll affidavit bil-ġurament.

"Li għandi ngħid se ngħidu fil-qorti" – Azzopardi Jason Azzopardi beda l-intervent tiegħu billi qal li jrid jagħmel tliet punti: Li mhu se jżid xejn ma' dak li diġà qal Li dak li għandu xi jgħid se jgħidu fil-qorti Li dak li qal ilbieraħ kien diġà fid-dominju pubbliku.

Huwa kkritika l-mod kif il-Ministru Carmelo Abela nqeda b'kummenti fuq il-ħajja personali ta' Azzopardi biex jirribatti dak li hu allega fuqu.

Qal li kulma nafu fuq dal-każ hu li l-Imħallef Consuelo Scerri Herrera rrekużat ruħha għax tat kredibbiltà lix-xhieda ta' Vince Muscat il-Koħħu, li kien involut fis-serqa tal-HSBC u li qal fil-qorti li jista' jsemmi Ministru preżenti fil-Kabinett li kien involut f'dan ir-reat.

Hu talab lill-Imħallef tirrekuża ruħha minħabba l-kunflitt ta' interess, billi ħuha José Herrera huwa Ministru fil-Kabinett.

Apparti minn hekk, il-Prim Ministru ma tkellimx fuq dal-każ, u m'għamel xejn, qal Azzopardi.

Aqra aktar L-Imħallef Scerri Herrera tirrikuża ruħha fuq il-każ tal-HSBC Il-PM kien talab lill-Kummissarju tal-Pulizija jinvestiga l-allegazzjonijiet tal-Koħħu, iżda l-Kummissarju kien qallu li l-Koħħu ma jridx isemmi ismijiet.

X'kien qal il-PM?

Il-PM jgħid li l-Koħħu ma jridx jgħid min hu l-Ministru li semma "Il-logħob u l-gideb ta' Azzopardi jrid jieqaf" – Abela Min-naħa tiegħu, il-Ministru Carmelo Abela sostna li jeħtieġ li Jason Azzopardi jieqaf jigdeb u jivvinta dwaru.

Qal li hu ħa azzjoni legali immedjata għax "il-poplu diżgustat bil-logħob u l-gideb ta' Jason Azzopardi."

Saħaq li hu jrid inaddaf ismu għax mhuwiex ħati ta' dak li qed jallega Azzopardi dwaru.

Mistoqsi jekk offriex ir-riżenja tiegħu lill-Prim Ministru sakemm inaddaf ismu, il-Ministru qal li lill-PM infurmah bl-azzjoni legali li ħa, iżda m'offriex ir-riżenja.

Huwa ma qabilx li għax xi ħadd jivvinta "gidba" dwaru, għandu jirriżenja.

Il-Ministru akkuża lil Jason Azzopardi li hu "f'konfoffa mal-kriminali," billi filli jgħid li jrid bil-privileġġ parlamentari u filli jgħid li jrid fil-qorti bħala avukat.

Saħaq li meta toħroġ il-verità, Jason Azzopardi se jkollu jirriżenja.

Mill-programm…

Bonġu u merħba għal dan il-blogg.

Fl-10am Prof. Andrew Azzopardi se jiddiskuti mal-Ministru Carmelo Abela u d-Deputat Jason Azzopardi l-allegazzjonijiet li għamel Azzopardi fuq Abela lbieraħ.

Aħna se naġġornawkom b'dak li qed jingħad fil-programm fuq 103 .

Il-programm jibda issa.

L-ewwel mistieden hu Jason Azzopardi .

Prof. Azzopardi jikkummenta fuq kif Azzopardi m'għamilx dawn l-allegazzjonijiet bil-privileġġ parlamentari.

Jistaqsih, "Kemm int konvint li dan hu veru?"

Azzopardi jgħid li ma qal xejn li ma kienx diġà fid-dominju pubbliku.

Jgħid li mhux se jżid ma' li qal, dak li għandu jgħid se jgħidu fil-qorti.

"Ministru li uża s-sitwazzjoni personali tiegħi bil-qerq…" jgħid Azzopardi billi Abela semma l-ħajja personali tad-Deputat Nazzjonalista.

Id-Deputat isemmi wkoll kif Abela kien uża l-fondi pubbliċi b'qerq għal xi xogħlijiet f'daru.

Hu fakkar lin-nies f'dal-fatt u mbagħad il-Ministru rribatta billi semma affarijiet personali f'ħajjet Azzopardi.

Id-Deputat Nazzjonalista mbagħad irribatta billi qal li minkejja li Abela qed jgħajru bil-qabar ta' Kristu, aħjar hekk "milli nkun kompliċi fil-hold-up tal-HSBC."

L-MP isemmi protest ġudizzjarju li kien tressaq kontra l-Prim Ministru – persuna qalet bil-miktub li hemm Ministru preżenti involut f'reat maġġuri.

S'issa ma sar xejn fuq dal-protest.

"Sa dil-ġimgħa stess Imħallef irrekużat ruħha għax tat kredibbiltà lix-xhud li qed isemmi Ministru preżenti," jgħid Azzopardi fuq l-Imħallef Consuelo Scerri Herrera.

Hi rrekużat ruħha wara talba ta' Vince Muscat il-Koħħu billi ħuha huwa l-Ministru José Herrera.

Il-Koħħu qal li l-Ministru li qed isemmi hu mhuwiex Herrera imma xorta hemm kunflitt ta' interess.

Aqra fuq il-każ hawn.

"Infetaħ libell.

Tajjeb, anke Keith Schembri kien fetaħ libell kontra Simon Busuttil.

Imbagħad kellu jwaqqgħu."

Tagħrif fuq il-każ imsemmi hawn.

Dr Azzopardi jgħid li l-kritika m'għandhiex tkun fuq aspetti personali.

"Ilni nilqa' u nisma' gideb u spinjaturi u ma nwiġibx… imma l- Ministru Abela li nstab ħati li abbuża minn flus pubbliċi għall-gwadann personali , ma ċaħadx, li fl-2015 uża ħaddiema tal-Gvern għal xogħlijiet f'daru.

Jekk mhux hold-up ta' bank, dan delitt li uffiċjal pubbliku jagħmel użu minn fondi pubbliċi."

Azzopardi jinsisti li m'hemm xejn milli qal ilbieraħ fuq Abela li ma kienx fid-dominju pubbliku.

"Dak li għamilt ilbieraħ biex naraw kif f'dal-pajjiż hemm allegazzjonijiet serji ħafna li s'issa nafu li mhux il-Ministru José Herrera.

S'hemm nafu.

Il-Prim Ministru ma jagħmel xejn."

"Il-poplu diżgustat bil-logħob u l-gideb ta' Jason Azzopardi.

Jien niċħad kategorikament dawn l-allegazzjonijiet malafamanti u giddieba," jiddikjara l-Ministru.

Jgħid li mar il-qorti biex juri kemm m'għandux x'jaħbi.

"Ma kkwotax li jien ċħadt kategorikament l-allegazzjoni l-oħra li għamel.

Fil-Parlament tkellimt u poġġejt fuq il-mejda tal-Kamra l-irċevuti kollha marbutin mal-każ," jgħid il-Ministru.

Il-Ministru jinsisti, "Il-logħob maħmuġ u giddieb ta' Jason Azzopardi jrid jieqaf.

Għalhekk għamilt li għamilt."

Il-Ministru jallega li Azzopardi huwa "f'konfoffa mal-kriminali" billi filli juża l-privileġġ parlamentari u filli jikkonfoffa mal-kriminali fil-qorti.

Prof. Andrew Azzopardi jistaqsi jekk Abela ddiskutiex mal-Ministru Edward Zammit Lewis u ma' Glenn Bedingfield biex dawn ma jattendux il-laqgħa li fiha ġie diskuss ir-rapport tal-Kummissarju għall-Istandards fuq il-Ministru Abela, il-Ministru kien evażiv fit-tweġiba tiegħu.

Tagħrif fuq il-każ hawn.

Mistoqsi offriex ir-riżenja tiegħu lill-Prim Ministru, il-Ministru Abela qal li hu infurmah bil-passi li se jieħu biex jiddefendi ismu.

"Kieku ngħid li Prof. Azzopardi huwa traffikant tad-droga, titlaq mill-Università u tieqaf tippreżenta fuq ir-radju għax għamilt gidba malafamanti fuqek?

Ħadt il-passi minnufih."

"Mhu se nħalli lil ħadd iħammeġ ismi."

Il-Ministru qal li Jason Azzopardi għandu jirriżenja mill-kariga tiegħu meta jsir il-ġudizzju fuq dawn l-allegazzjonijiet.

L-intervista ma' Dr Jason Azzopardi u mal-Ministru Carmelo Abela tintemm hawn.

Il-programm ta' Prof. Azzopardi jkompli.

Grazzi talli segwejtuna.

Komplu isimgħu 103 !

Sephora Francalanza Minn fejn beda dan kollu?

Il-battibekk beda meta Azzopardi lbieraħ fuq Facebook xerred artiklu li jgħid li l-Ministru nbnietlu l-veranda tal-bejt mill-ħaddiema pubbliċi.

Azzopardi staqsa kif ma ttiħdux passi kriminali kontra l-Ministru fuq hekk, b'referenza għall-aħbar li se jittieħdu passi kriminali kontra d-Deputat Toni Bezzina fuq xi tibjid f'każin fiż-Żurrieq.

Meta Abela kiteb fuq Facebook bi tweġiba għal dak li qal Azzopardi, id-Deputat Nazzjonalista rribatta billi qal li minkejja li Abela qed jgħajru bil-qabar ta' Kristu, aħjar hekk "milli nkun kompliċi fil-hold-up tal-HSBC."

Azzopardi kompla billi allega li Abela kien kompliċi billi ta filmat ta' ġol-bank u ċwievet foloz, li kien imwiegħed €300,000 mis-serqa, u anke li kien kompliċi f'attentat ta' qtil fejn ġew sparati 67 tir.

Apparti hekk, Azzopardi allega li Abela kien involut f'telefonati biex ikunu mhedda xhieda ta' hold-up, u anke telefonati fuq Signal mill-mandant.

Meta seħħet is-serqa, Abela kien maniġer fl-HSBC.

Qaluli li l-Ministru Carmelo Abela illum kiteb fil-konfront tieghi, minghalih jghajjarni bil-"qabar ta' Kristu" u b' "… Posted by Jason Azzopardi on Friday, April 9, 2021 Il-Ministru sejjaħ l-allegazzjonijiet ta' Azzopardi "gideb malafamanti u moqżież."

Huwa mbagħad fetaħ libell lil Jason Azzopardi permezz tal-Avukat Pawlu Lia.

Fil-Qorti llejla għadni kif ippreżentajt libell kontra Jason Azzopardi u ħadt affidavit bil-ġurament, wara l-gideb li qal dwari.

Posted by Carmelo Abela on Friday, April 9, 2021 Is-serqa F'Ottubru, it-Times kienet irrappurtat li l-Koħħu qal lill-Pulizija li xi politiku għadda filmat ta' ġol-bank lill-ħallelin.

Muscat irrefera għal dil-persuna mal-Pulizija bħala "number 1."

Qalilhom li l-filmat seta' għaddihulhom dan in-"number 1" jew persuna oħra viċin din, "number 2," jew it-tnejn li huma f'daqqa.

Skont il-Koħħu, l-ewwel persuna kellha tieħu miljun u t-tieni kellha tieħu €300,000 minn din is-serqa.

Is-sitta l-oħra kellhom jieħdu miljun kull wieħed tal-involviment tagħhom.

Il-Ministru jisfida lill-Koħħu Newsbook.com.mt kien staqsa lill-Ministru jekk jistax ikun hu l-Ministru li jinsab fil-Kabinett bħalissa li Vince Muscat magħruf bħala l-Koħħu implika li għen lill-kriminali f'xi ħaġa kbira li seħħet 10 snin ilu.

L-implikazzjoni hi li din kienet l-attentat ta' serqa mill-kwartieri ġenerali tal-HSBC.

Il-Ministru Carmelo Abela kategorikament ċaħad li hu l-Ministru msemmi minn Vince Muscat u sfida lill-Koħħu biex jgħid min hu dan il-Ministru.

Il-Koħħu qal dan hu u jixhed fil-kumpilazzjoni kontra l-aħwa Alfred u George Degiorgio dwar l-assassinju ta' Daphne Caruana Galizia, meta kien qed jagħmillu kontroeżami d-Deputat Nazzjonalista u Avukat Jason Azzopardi.

Fi żmien is-serqa, il-Ministru Abela kien maniġer fl-istess bank, u għalhekk qamet spekulazzjoni dwaru, iżda hu ċaħad għal darba darbtejn li hu l-Ministru kkonċernat.

Iċ-ċaħda tal-Ministru Filmat: Il-Ministru Abela jisfida lill-Koħħu biex jgħid min hu l-Ministru li semma .td_uid_3_60728300d4bd6_rand.td-a-rec-img{text-align:left}.td_uid_3_60728300d4bd6_rand.td-a-rec-img img{margin:0 auto 0 0}


Facebook: Infrastructure Malta .td_uid_2_60729036cbe74_rand.td-a-rec-img{text-align:left}.td_uid_2_60729036cbe74_rand.td-a-rec-img img{margin:0 auto 0 0} Infrastructure Malta ħabbret li għada se jkun qiegħed jinbeda x-xogħol ta' tħaffir tal-mini l-ġodda fir-roundabout tal-Gudja bħala parti mill-proġett tal-mini ta' Ħal Kirkop u l-Ajruport.

Infrastructure Malta qalet li l-karreġġjata direzzjoni nofsinhar ta' Vjal l-Avjazzjoni (minn Ħal Luqa lejn il-Gudja/ l-Ajruport/ Ħal Far u Ħal Kirkop se tkun magħluqa għax-xhur li ġejjin.

Huma appellaw biex il-pubbliku jsegwi t-tabelli lejn ir-rotta alternattiva minn Triq il-Gudja (biswit iċ-Ċimiterju).

Id-Deputat Nazzjonalista Toni Bezzina qal li bosta residenti li joqogħdu wara l-mini ta' Ħal Kirkop xebgħu fis-sitwazzjoni li jinsabu fiha minħabba x-xogħol li għaddej fit-toroq u li dan qiegħed joħloq inkonvenjent kbir.

Mini Ħal Kirkop: "Ir-residenti xebgħu f'din is-sitwazzjoni" – Toni Bezzina Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60729036cc10e_rand.td-a-rec-img{text-align:left}.td_uid_3_60729036cc10e_rand.td-a-rec-img img{margin:0 auto 0 0}


Ritratt: Clifton Fenech (DOI) .td_uid_2_6072cce19e28e_rand.td-a-rec-img{text-align:left}.td_uid_2_6072cce19e28e_rand.td-a-rec-img img{margin:0 auto 0 0} Ftehim bejn il-Ministeru għall-Inklużjoni u l-Kwalità tal-Ħajja u l-Malta Parkinson's Disease Association (MPDA) se jkun ta' għajnuna biex 20 fiżjoterapista li jaħdmu ma' persuni milqutin mill-marda tal-Parkinson's ikomplu jtejbu l-ħiliet tagħhom fid-dijanjosi, fit-trattament u fl-immaniġġjar ta' din il-marda.

Huwa kkalkulat li f'Malta u f'Għawdex hawn madwar 1,500 persuna milqutin minn din il-marda.

Permezz ta' dan il-ftehim, il-fiżjoterapisti se jkunu jistgħu jipparteċipaw f'kors virtwali li se jkun qed jingħata minn trainer barrani li jispeċjalizza fil-marda tal-Parkinson's. Il-marda tal-Parkinson's taffettwa s-sistema tan-nervituri fil-ġisem tal-bniedem u sa issa m'hawnx kura għaliha.

Din il-kundizzjoni hija kumbattuta b'medikazzjoni, b'terapiji u b'forom oħrajn ta' benesseri.

Nhar il-Ħadd 11 ta' April huwa l-Jum Internazzjonali tal-Marda tal-Parkinson's. L-iskop wara dan il-jum huwa li jkun hemm aktar għarfien dwar il-marda.

Huwa kkalkulat li madwar id-dinja hawn madwar 10 miljuni milqutin minn din il-marda.

Il-Ministru Julia Farrugia Portelli qalet li, "Meta wieħed jgħid li f'pajjiżna hawn madwar 1,500 persuna milqutin mill-marda tal-Parkinson's irid jikkunsidra li dan ifisser li hawn 1,500 familja li jħossu l-piż ta' din is-sitwazzjoni.

Persuna milquta minn din il-marda trid attenzjoni pjuttost kontinwa u għalhekk jiżdied il-piż fuq ħajjet dawk li jgħixu mal-persuna milquta mill-marda.

Il-fiżjoterapista għandu rwol importanti ma' dawn il-persuni u għalhekk huwa ta' sodisfazzjon għalina li se nkunu qegħdin nikkontribwixxu biex il-fiżjoterapisti tagħna jkomplu jkunu ta' aktar għajnuna permezz ta' dak li jibbenefikaw mill-kors li se jkunu qegħdin jipparteċipaw fih".

Il-ministru qalet li okkażjoni bħal din għandha sservi wkoll biex ikun rikonoxxut is-sehem kbir li organizzazzjonijiet volontarji bħall-Malta Parkinson's Disease Association jagħtu lis-soċjetà f'oqsma partikolari, f'dan il-każ lill-persuni milqutin mill-marda tal-Parkinson's u lill-familji tagħhom.

Alice Peplow, Segretarja tal-MPDA, qalet li fost l-għanijiet ewlenin tal-MPDA hemm li jkun assigurat li persuni milqutin minn din il-kundizzjoni jkollhom aċċess għat-trattament adekwat fil-ħin adekwat biex ikunu jistgħu jkomplu jgħixu ħajjithom bl-aħjar mod possibbli.

"L-għan tal-proġett li għalih sibna l-għajnuna siewja tal-Ministeru għall-Inklużjoni u l-Kwalità tal-Ħajja huwa biex grupp ta' 20 fiżjoterapista jsaħħu u jtejbu l-għarfien tagħhom fid-dijanjosi, fit-trattament u fl-immaniġġjar ta' persuni milqutin minn din il-marda u b'hekk ikomplu jkunu ta' aktar għajnuna lil dawk milqutin mill-marda," qalet is-segretarja tal-MPDA.

Dan it-taghrif twassal mid-Dipartiment tal-Informazzjoni.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6072cce19e52c_rand.td-a-rec-img{text-align:left}.td_uid_3_6072cce19e52c_rand.td-a-rec-img img{margin:0 auto 0 0}


Miguela Xuereb .td_uid_2_6075897f616d7_rand.td-a-rec-img{text-align:left}.td_uid_2_6075897f616d7_rand.td-a-rec-img img{margin:0 auto 0 0} Il-bniedem li jiġi liberat mill-ħabs, ikompli jġorr aktar tbatijiet u diffikultajiet biex jintegra lura fis-soċjetà u aktar u aktar fil-komunità fejn twieled u trabba.

Dan minħabba stigma, kondotta u stabbiltà, fost oħrajn.

Anki jekk il-bniedem għatxan li jibda ħajja ġdida u jagħżel li jaħdem biex jistabilixxi ruħu, iħabbat wiċċu ma' sitwazzjonijiet impossibbli biex jibqa' għaddej b'ħajtu.

Il-bniedem li joħroġ mill-ħabs ikun fil-veru sens tal-kelma b'ta' fuqu senduqu.

Lanqas saħansitra karta tal-identità ma jkollu fuqu.

Għaliex biex jerġgħu jagħmlulek karta tal-identità, l-eks ħabsi jrid ikollu residenza permanenti.

Anki jekk isib lil xi ħadd li jħenn għalih, is-sid (u bir-raġun) ma jħallihx juża l-indirizz tiegħu bħala r-residenza tiegħu, għal diversi raġunijiet.

Meta jiġi biex japplika għall-benefiċċju soċjali, l-istess jerġa' jsib il-bibien magħluqa.

Meta jmur id-Dipartiment l-ewwel li ma jiġi mistoqsi biex jagħtihom il-karta tal-identità li ma jkollux, kif ġa semmejt.

Possibbli ma nistgħux insibu sistema, biex intaffu xi ftit mit-tbatijiet li jkunu ġa qed iġorru magħhom?

Jien ġa kont semmejt dan il-punt fil-Parlament, quddiem il-Ministru tas-Solidarjetà Soċjali, madanakollu kollox baqa' kif kien.

F'dan ix-xenarju, ma nagħtix tort lil eks ħabsi jaqta' qalbu.

Mhux la kemm tiġġudika li reġa' lura għal ħajtu l-imgħoddija.

Normalment dawn jispiċċaw jew fit-toroq, jew jorqdu f'xi ġnien pubbliku, jew għand xi ħabib, li normalment ikun ukoll mingħajr dħul finanzjarju, jew dħul limitat u allura jispiċċaw flimkien lampa stampa.

Ejjew inħejjuhom aħjar.

Dawn ħutna Maltin u oħrajn residenti fostna qegħdin ibatu bla bżonn.

Nistgħu norganizzaw ruħna aħjar.

Wara dak kollu li jkunu għaddew jispiċċaw fit-toroq tagħna jiġru minn post għall-ieħor jittalbu, l-ikel, ħwejjeġ, detergents u x'naf jien!

Ejjew nieħdu konsiderazzjoni għal dawn, kif irnexxielna naħsbu għal sitwazzjonijiet oħra.

Soluzzjoni nsibu żgur, jekk inħabbtu l-ħsibijiet ta' kulħadd flimkien.

Niftaħru li l-Maltin tajbin u twajbin, anzi li Malta solidali u lin-nies tagħhom jintgħarfu.

Però nħoss li s-soċjetà trid tmur oltre minn hekk.

Tiftakruh il-każ ta' William Agius?

William Agius, żagħżugħ simpatiku, intelliġenti, enerġetiku u deċiż li jbiddel ħajtu.

Għamel il-programm ta' riabilitazzjoni f'San Blas.

Kif qal hu stess pubblikament, William beda d-droga meta kellu 14-il sena.

U bħall-maġġoranza ta' dawk li jinqabdu f'din in-nassa, spiċċa jbigħ biex isostni l-vizzju.

Ħażin, u l-ħażin ma tistax tgħidlu tajjeb.

Però pprova aħseb ftit.

Ma tħossx għalik li kieku kien ibnek, ħuk jew kuġin.

Verament li jekk trid tkun onest miegħek innifsek ma jifdallekx triq oħra ħlief li tikkundannah.

Naf kemm William prova jħares 'il quddiem u jibni ħajtu mil-ġdid, u hekk għamel.

Iżda s-sistema tagħna tispiċċa tibgħat bniedem il-ħabs 10 snin wara li int stess tkun infaqt ma nafx kemm flus u qlajt saħħtek biex tirrijabilitah.

Din hija sitwazzjoni li taqtagħlek nifsek, tħallik bla kliem u kważi kważi tbikkik.

Mhux biss, imma tiskoraġġixxi lil tant żgħażagħ maqbudin f'dan l-isqaq diffiċli, lill-qraba tagħhom u lil tant bnedmin li jaħdmu f'dan il-qasam soċjali.

Jgħidulek u jirraġunaw… "għalfejn għandi nagħmel tant sagrifiċċji biex xorta waħda nispiċċa l-ħabs?"

Bla ebda dubju m'iniex innaqqas mix-xogħol u r-responsabbilità tal-Qrati Maltin, għaliex l-Imħallfin u l-Maġistrati jkollhom idejhom marbutin bil-liġijiet.

Imma xi ħaġa trid issir.

Hija ġennata u froġa mill-kbar li wara 10 snin li William għamel il-programm tal-Caritas u jerġa' jsib postu fis-soċjetà, erġajna bgħatnieh fil-Faċilità Korrettiva ta' Kordin biex ngħinuh jikkoreġi ruħu.

Tad-daħk kieku ma kinitx tal-biki.

Is-soċjetà tagħna ma kellhiex il-ħila toħroġ għonqha.

Erġajna waddabnieh fil-bir tas-skieken.

U nkunu aktar kattivi, jekk nibqgħu siekta.

Inkun ġifa jekk nagħżel li nkun populista u nkun qed nordom lil William u mijiet ta' bnedmin bħalu, li kontinwament jippruvaw jitilgħu mill-iskutella tal-abbandunati.

Filwaqt li dawn il-bnedmin iridu jikkoreġu l-imġiba tagħhom nixtiequ nisimgħu aktar stejjer pożittivi dwar il-ħabs ta' Kordin u t-tmexxija tiegħu.

Ma nistgħux nibqgħu nisimgħu bil-priġunieri privileġġjati u oħrajn le .

Ma nistgħux nibqgħu nisimgħu li jsiru preferenzi ma' xi wħud u tagħti dahrek lil oħrajn.

Imma dwar dan inkompli nikteb fil-mument opportun. .td_uid_3_6075897f618d4_rand.td-a-rec-img{text-align:left}.td_uid_3_6075897f618d4_rand.td-a-rec-img img{margin:0 auto 0 0}


press, news, Sport, Internazzjonali, Lokali

Ritratt: Instagram - Sophie Abela .td_uid_2_6074474c537c3_rand.td-a-rec-img{text-align:left}.td_uid_2_6074474c537c3_rand.td-a-rec-img img{margin:0 auto 0 0} Il-plejer tal-basketball Sophie Abela naqqxet isimha fl-istorja wara li saret l-ewwel Maltija li rebħet tournament ġewwa l-Istati Uniti.

Is-Sibt li għadda it-tim li tilgħab miegħu, l-Otero Rattlers għelbu lil Casper College waqt ir-Region IX Tournament.

Abela kkontribwixxiet żewġ punti għal din ir-rebħa.

View this post on Instagram A post shared by Sophie Abela (@sophieabela4) Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6074474c53a76_rand.td-a-rec-img{text-align:left}.td_uid_3_6074474c53a76_rand.td-a-rec-img img{margin:0 auto 0 0}


Ritratt: DOI - Omar Camilleri .td_uid_2_60753ff54e90c_rand.td-a-rec-img{text-align:left}.td_uid_2_60753ff54e90c_rand.td-a-rec-img img{margin:0 auto 0 0} Beda x-xogħol fuq iċ-Ċentru Nazzjonali tat-Tennis f'Pembroke b'investiment ta' €1.3 miljun li huwa parti minn viżjoni li se tipprepara lil pajjiż biex ikun jista' jospita l-Logħob tal-Pajjiżi ż-Żgħar tal-Ewropa fl-2023.

Il-proġett taċ-ċentru tat-tennis se jkun maqsum f'żewġ fażijiet.

L-ewwel fażi se tara l-bini ta' sitt tennis courts li se jinkludu xogħlijiet ta' tħaffir, tal-elettriku, asfaltar tal-art, fencing mal-madwar u parkeġġ għall-karozzi.

Il-court prinċipali se jkollu wkoll stands għall-ispettaturi u anke changing rooms.

It-tieni fażi se tara l-kostruzzjoni ta' tennis house li se tinkludi uffiċini, boardroom, physio room, gym, lounge u store.

Waqt żjara biex isegwi x-xogħlijiet fuq iċ-Ċentru Nazzjonali tat-Tennis f'Pembroke, is-Segretarju Parlamentari Clifton Grima li dan hu b'dan l-investiment f'faċilità state-of-the-art, se tintlaħaq id-domanda preżenti kif ukoll dik futura tal-isport fil-pajjiż.

Grima qal li biex bħala pajjiż inkomplu niksbu suċċessi f'diversi setturi, hemm bżonn li jibqgħu jiġu sostnuti t-tkabbir u l-investiment li diġà saru fl-atleti Maltin permezz ta' dawn it-tipi ta' proġetti li jgħollu l-livell tal-infrastruttura sportiva.

Iċ-Chairman ta' SportMalta Luciano Busuttil qal li din il-faċilità se tkun għall-atleti kollha sabiex ikunu jistgħu jitħarrġu b'mod aħjar u anke tattira avvenimenti internazzjonali u jitkabbar it-turiżmu sportiv.

Il-President tal-Federazzjoni Maltija tat-Tennis David Farrugia Sacco minn naħa tiegħu saħaq li din il-ħolma qed issir realtà għall-atleti kollha tat-tennis.

Qal li issa se jkollhom l-opportunità li jorganizzaw l-attivitajiet u l-kampjonati tagħhom u anke jsiru skambji ma' pajjiżi oħra.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60753ff54ebed_rand.td-a-rec-img{text-align:left}.td_uid_3_60753ff54ebed_rand.td-a-rec-img img{margin:0 auto 0 0}


Tliet itfal sewwieqa tal-Karting, Ben Piscopo u Morgan Zammit, li għandhom 7 snin u Dario Mifsud li għandu 9 snin, se jkunu qiegħdin jattendu sezzjoni ta' taħriġ personali u speċċjalizzat mat-tim uffiċjlai ta' CRG Karts fl-Italja.

Dan it-taħriġ se jingħatlhom sabiex itejbu l-kapaċitajiet tagħhom fis-sewqan.

It-taħriġ se jsir fuq l-aħħar mudelli ta' karts tas-CRG, Mini Karts u CRG Black Mirror.

Is-sewwieqa se jkunu assistiti minn mechanics u telemetristi ta' livell internazzjonali sabiex janalizzaw kull dettal u jiddentifikaw kull opportunità għal titjib fis-sewqan.

It-taħriġ se jsir fuq tlett tijem ġewwa t-trakka ta' South Garda Karting f'Lonato fin-naħa ta fuq tal-Italja mill-Erbgħa 14 ta' April sal-Ħadd 18 ta' April.

Dan it-taħriġ sar possibbli wara ftehim mal-proprjetarju tal-fabbrika CRG Giancarlo Tinini u Rueben Mifsud, is-sid tat-tim Malti R33 Racing, u rappreżentant lokali tad-ditta CRG għal pajjiżna.

Rueben Mifsud qal, "l-iskop tat-taħriġ huwa biex is-sewwieqa tagħna itejbu il kwalità tas-sewqan u jrabbu aktar kunfidenza meta jsuqu barra minn Malta".

Mifsud kompla billi nsista li "sezzjonijiet ta' taħriġ bħal dawn jinvolvu sagrifiċċji kbar mentalment u fiżikament għas-sewwieqa kif ukoll ta' piż finanzjarju għal-ġenituri tagħhom".

Mit-tim CRG u wara taħriġ simili ħarġu diversi sewwieqa ta' fama internazzjonali u li għamlu karriera brillanti saħansitra fil-Formula 1.

Dawn jinkludu lil Michael Schumacher, Lewis Hamilton, Verstappen, Rosberg, Luizzi, Zanardi u ħafna oħrajn.

CRG karts Dan it-tagħrif twassal minn motorsport.mt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60754db7ebcec_rand.td-a-rec-img{text-align:left}.td_uid_3_60754db7ebcec_rand.td-a-rec-img img{margin:0 auto 0 0}


Ġie żvelat id-disinn għal munita ġdida ta' €2 li tfakkar il-35 anniversarju tal-programm ta' skambju Erasmus.

Id-disinn tal-munita ntgħażel permezz wara kompetizzjoni li kienet organizzata mill-Kummissjoni Ewropea, b'vot pubbliku biex jiġi determinat ir-rebbieħ.

Id-disinn rebbieħ – li tħabbar minn Monnaie de Paris – kien dak tal-inċiżur Franċiż Joaquin Jimenez.

Il-munita se tinħareġ fl-istati membri kollha tal-UE taż-żona €.

Il-muniti se jkunu fiċ-ċirkolazzjoni mill-1 ta' Lulju 2022.

L-Olanda kienet diġà ħarġet munita dedikata lill-Erasmus fl-2011.

Din il-munita hija partikolarment popolari mal-kollezzjonisti Olandiżi għax hija l-ewwel munita kommemorattiva Olandiża nazzjonali.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6076a5e79f8c7_rand.td-a-rec-img{text-align:left}.td_uid_3_6076a5e79f8c7_rand.td-a-rec-img img{margin:0 auto 0 0}


Il-Prinċep Philip, Duka ta' Edinburgh.

Fondazzjoni Wirt Artna se torganizza tislima tfakkar il-mewt tal-Prinċep Philip, Duka ta' Edinburgh nhar is-Sibt 17 ta' April 2021 f'nofsinhar meta jiġu sparati tiri bil-kanuni minn fuq is-swar fil-belt Valletta.

Aqra: Imut il-Prinċep Philip, Duka ta' Edinburgh Il-funeral tal-Prinċep Philip se jsir nhar is-Sibt u se jkun qed jitwassal fuq it-televiżjoni.

F'Malta x-xandira tal-funeral tal-Prinċep Philip fuq it-televiżjoni se titwassal b'mod dirett mit-3.30pm 'il quddiem fuq TVM2.

Aqra wkoll: Harry se jattendi għall-funeral tal-Prinċep Philip … mingħajr Meghan Fi stqarrija li kien ħareġ Buckingham Palace qal li membri tal-pubbliku mhux se jitħallew jattendu minħabba l-miżuri li qed jittieħdu biex titnaqqas l-imxija tal-Covid-19.

Il-gvern tar-Renju Unit ħabbar silenzju ta' minuta nazzjonali li se jsir fit-3.00 pm BST (4.00 pm CET) qabel ma jibda l-funeral fil-Kappella ta' San Ġorġ fil-kastell ta' Windsor.

Aqra wkoll: Il-funeral tal-Prinċep Philip se jsir is-Sibt li ġej Il-katavru tal-Prinċep Philip, Duka ta' Edinburgh se jinġarr lejn il-kappella ta' San Ġorġ f'Land Rover, li kienet iddisinjata apposta mill-Prinċep Philip stess.

Ritratt: Facebook – Fondazzjoni Wirt Artna Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6076cbad10b80_rand.td-a-rec-img{text-align:left}.td_uid_3_6076cbad10b80_rand.td-a-rec-img img{margin:0 auto 0 0}


press, news, Aħbarijiet, Internazzjonali

Raġel, deskritt bħala wieħed mill-aktar traffikanti tan-nies mfittxija fid-dinja ġie meħlus mil-Libja, wara li l-awtoritajiet waqqgħu l-akkużi kontrih minħabba "nuqqas ta' evidenza."

L-arrest tal-kmandant tal-gwardja tal-kosta Abdulrahman Milad, magħruf bħala Bija, kien milqugħ f'Malta f'Ottubru li għadda, bil-Ministru għall-Affarijiet Barranin Evarist Bartolo qal lil Newsbook.com.mt li kien feraħ lill-gvern Libjan talli għamel pass kuraġġuż kontra wieħed mill-mexxejja tiegħu, li kien tpoġġa taħt sanzjonijiet mill-Kunsill tas-Sigurtà tan-Nazzjonijiet Uniti.

Malta tilqa' l-arrest ta' traffikant tal-bnedmin fil-Libja L-Istati Uniti tikkunsidra li Bija għandu rwol ewlieni f'ċirku tat-traffikar tal-bnedmin ibbażat fil-belt kostali ta' Zawiya, li jissuġġetta lir-refuġjati u lil dawk li jfittxu l-ażil għall-iskjavitù qabel ma jpoġġuhom fuq dgħajjes fuq vjaġġ perikoluż lejn sigurtà preżunta fl-Ewropa.

Bija jidher li kien tħalla jaġixxi b'impunità għal snin wara l-oħra, anke peress li okkupa rwol uffiċjali fi ħdan il-gwardja tal-kosta Libjana.

L-UNSC kienet akkużatu li għereq dgħajjes tal-migranti bl-użu ta' armi tan-nar, interċetta migranti li mbagħad ittieħdu f'ċentri ta' detenzjoni u ġew soġġetti għal trattament inuman u reati oħra.

Minkejja l-arrest tiegħu, Bija ġie promoss għall-grad ta' maġġur mill-gvern Libjan, appoġġat mill-Istati Uniti x-xahar li għadda għall-parteċipazzjoni tiegħu biex jirripella l-assedju tal-kapitali Libjana li kien seħħ bejn l-2019 u l-2020.

Ir-rilaxx tiegħu ġie ċċelebrat fil-belt twelidu tiegħu ta' Zawiya, kif muri minn ritratti li ċċirkolaw fuq il-midja soċjali.

Mill-banda l-oħra, l-Italja kkritikat il-ħelsien ta' raġel li l-allegati attivitajiet kriminali tiegħu kienu ġew mikxufa minn tnejn mill-ġurnalisti tagħha.

Iż-żewġ ġurnalisti kellhom jirċievu protezzjoni tal-pulizija wara li rċivew theddid ta' mewt.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60769bec1ef0a_rand.td-a-rec-img{text-align:left}.td_uid_3_60769bec1ef0a_rand.td-a-rec-img img{margin:0 auto 0 0}


Ritratt: mill-filmat fuq Twitter: The Prince of Wales and the Duchess of Cornwall .td_uid_2_6076d32303486_rand.td-a-rec-img{text-align:left}.td_uid_2_6076d32303486_rand.td-a-rec-img img{margin:0 auto 0 0} Il-Prinċep Charles ħareġ filmat b'ġabra ta' ritratti biex ifakkar lil missieru, il-Prinċep Philip, id-Duka ta' Edinburgh.

Aqra: Malta ssellem lill-Prinċep Philip b'tiri bil-kanuni nhar is-Sibt Ir-ritratti juru lill-Prinċep Philip f'diversi mumenti differenti f'ħajtu, fosthom waqt li kien qed jaħdem, waqt li kien qed jissoċjalizza u oħrajn f'mumenti li kien iqatta mal-familja, meta uliedu, Charles, Edward, Anne u Andrew kienu għadhom tfal.

Segwi l-filmat minn hawn:

Tweets by ClarenceHouse Aqra wkoll: Imut il-Prinċep Philip, Duka ta' Edinburgh Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6076d323037cf_rand.td-a-rec-img{text-align:left}.td_uid_3_6076d323037cf_rand.td-a-rec-img img{margin:0 auto 0 0}


.td_uid_2_60768954229cf_rand.td-a-rec-img{text-align:left}.td_uid_2_60768954229cf_rand.td-a-rec-img img{margin:0 auto 0 0} Florinda Sultana flimkien ma' Albert Buttigieg ġew akkużati fil-Qorti b'ħasil ta' flus relatati mal-kuntrabandu taż-żejt.

Florinda Sultana li għandha 29 sena u Albert Buttigieg wieġbu mhux ħatja tal-akkużi miġjuba kontrihom.

Sultana tinsab akkużata wkoll bħala eks direttur ta' Nesvan Company Limited u MSI Catering Limited filwaqt li Buttigieg bħala d-direttur ta' Luzzu Catering Ltd li huma l-operaturi tar-risotranti Porticello u Capo Mulini.

Il-mandat ta' arrest u tiftix kien ingħata s-sena li għaddiet waqt operazzjoni estensiva li saret mill-pulizija kontra l-kuntrabandu li kienet waslet għall-arrest ta' Darren Debono u Jeffrey Chetcuti kif ukoll tal-awditur Chris Baldacchino.

L-investigaturi li kienu qegħdin jinvestigaw grupp suspettat ta' kriminalità organizzata, fejn allegatament kien hemm involut madwar €30 miljun f'kuntrabandu tal-fjuwil.

F'din l-investigazzjoni kienu ġew intereċċati l-kumpaniji li huma sidien ta' ristoranti b'rabtiet ma' Debono li ġie arrestat f'Diċembru.

Il-kumpaniji kollha kellhom l-istess indirizz fis-Swieqi kif ukoll kien hemm numru ta' fatturi li kienu simili wkoll.

Fil-Qorti l-Ispettur James Turner qal li ż-żewġ ristoranti għandhom l-istess metodu ta' ħlas fejn il-flus ma kinux jiġu depożitati u għalhekk ma kienx ikun hemm mistoqsijiet mill-banek.

L-ispettur ta dawn id-dettalji fil-Qorti meta ken qiegħed jixhed kontra Sultana u Buttigieg.

Ġie spjegat li Florinda Sultana li tiġi minn Darren Debono u Albert Buttigieg kien serva lil Debono meta kien imexxi l-banek tal-Bank Banif.

Huwa ta għajnuna interna lil Debono biex jevita s-sistema kontra l-ħasil ta' flus.

L-Awditur akkużat b'ħasil ta' flus jingħata l-libertà proviżorja Sultana baqgħet siekta meta ġiet arrestata fid-dar tagħha.

Fid-dar tagħha nstabu madwar €52,000 fi flus kontanti, diversi oġġetti tad-ditta inklużi Gucci u Armani u 10 arloġġi, inkluż Rolex, vażetti kbar tal-ħġieġ li fihom karti tal-flus u muniti kif ukoll dokumenti marbuta mal-bejgħ f'Porticello, Capo Mulini, Silver Horse u Ristoranti Onda Blu.

Sultana ġiet mistoqsija u mitluba tispjega l-pussess ta' dawk l-oġġetti kif ukoll ta' Audi A1, li ma kien hemm l-ebda tranżazzjoni bankarja relatata max-xiri ta' din il-karozza.

Uffiċjal mill-iskwadra kontra l-ħasil tal-flus spjega t-tfittxija fir-residenza fis-Swieqi ta' Albert Buttigieg li saret f'Diċembru li għadda.

Il-pulizja kkonfiskaw numru ta' dokumenti u apparat elettroniku.

Saret tfittxija wkoll fir-ristorant Capo Mulini u ż-żewġ garaxxijiet li jmissu ma' wara r-ristorant.

Hawnhekk ġew ikkonfiskati numru ta' dokumenti u apparat ieħor.

Meta kien interrogat Buttigieg falla milli jispjega kif min-naħa ġie ddikjarat li n-negozju għaddej minn żmien diffiċli imma fl-istess ħin irreġistra dħul ta' miljun ewro.

Il-pulizija spjegat li saru xi mistoqsijiet dwar xogħlijiet ta' rinovar fir-ristorant u l-involviment ta' Spiridione li huwa magħruf ukoll bħala Daimer u Goodlip.

Dan tal-aħħar allegatament ħa struzzjonijiet mingħand Debono.

Fil-Qorti, il-Maġistrat Donatella Frendo Dimech, ikkonfermat id-deċiżjoni li jkunu ffriżitati l-assi kollha tal-akkużati filwaqt li kkonfermat ukoll ordni preċedenti li ngħatat mill-Qorti Kriminali li tippermetti lir-ristoranti jkomplu joperaw taħt sorveljanza waqt li l-ordni ta' ffriżar jibqa' fis-seħħ.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6076895422c8b_rand.td-a-rec-img{text-align:left}.td_uid_3_6076895422c8b_rand.td-a-rec-img img{margin:0 auto 0 0}


L-għaqda mhux governattiva Friends of the Earth Malta f'kitba fuq Facebook qalet li l-Awtorità tal-Ambjent u r-Riżorsi (ERA) se tkun qiegħda tapprova x-xogħlijiet illegali li qegħdin isiru fi Blue Lagoon minħabba li l-ħsara diġà saret.

L-ERA fi stqarrija qalet li l-applikazzjoni li dwarha l-bord ħa deċiżjoni hija dwar ix-xogħlijiet fi Blue Lagoon li huma suġġetti għal miżuri ta' mitigazzjoni kif ukoll pjan ta' restorazzjoni għaż-żona affettwata mix-xogħlijiet li diġà saru. #td_uid_2_607689585b058 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/04/13194241/172576062_3952320231500802_2873704421102280307_n-80x60.jpg) 0 0 no-repeat}#td_uid_2_607689585b058 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/04/13194232/173006439_3952320444834114_6047284225017660349_n-80x60.jpg) 0 0 no-repeat}#td_uid_2_607689585b058 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/04/13194223/172658392_3952320228167469_8522916195842588396_n-80x60.jpg) 0 0 no-repeat}#td_uid_2_607689585b058 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/04/13194214/172661129_3952320424834116_5933670788551301985_n-80x60.jpg) 0 0 no-repeat}#td_uid_2_607689585b058 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/04/13194205/173412870_3952320221500803_7090567562824704069_n-80x60.jpg) 0 0 no-repeat}#td_uid_2_607689585b058 .td-doubleSlider-2 .td-item6{background:url(https://cdn.newsbook.com.mt/wp-content/uploads/2021/04/13194156/173670540_3952320451500780_6521538784001451157_n-80x60.jpg) 0 0 no-repeat} 1 minn 6

Friends of the Earth Malta - Facebook Il-Ministeru għal Għawdex qal li x-xogħlijiet li qegħdin isiru fi Blue Lagoon jikkonsistu f'titjib fuq l-infrastruttura eżistenti.

Kelliem għal Ministeru qal li x-xogħol qiegħed ikun imħares biex ikun assigurat li ma ssirx ħsara lill-ambjent.

Fi stqarrija l-Ministeru għal Għawdex qal li x-xogħol ta' konkrit li qiegħed isir, qed isir biex ikun assigurat li n-nies ikollhom passaġġ minn fejn jgħaddu.

L-ERA qiegħda tagħti l-approvazzjonijiet għax-xogħlijiet illegali li qegħdin isiru mill-Ministeru għal Għawdex – Friends of the Earth Malta L-NGO ambjentali qalet li l-ERA qed tapprova x-"xogħlijiet illegali" fi Blue Lagoon fuq l-argument li l-ħsara diġà saret u ma tantx hemm jistgħu jagħmlu min-naħa tagħhom.

Żiedu li l-permess għal dan ix-xogħol ġie sospiż mill-Ministeru ta 'Għawdex stess meta ndunaw li mhux se jinħareġ permess.

Friends of the Earth Malta kompliet li l-ERA, li hija l-entità responsabbli biex tkun is-salvagwardjata n-natura f'Malta, uqiegħda taġixxi bħala rubberstamp għax-xogħlijiet illegali li qegħdin isiru mill-Ministeru ta' Għawdex f'dan il-każ.

L-NGO żiedet tgħid li l-ERA tibdel id-deċiżjonijiet lejn id-direzzjoni tal-flus, il-poter u l-korruzzjoni.

Huma temmew li kollox jindika li dawn ir-reati ambjentali se jwasslu għall-attakk fuq l-ispazji miftuħa li fadal fil-gżejjer Maltin.

"Ix-xogħlijiet se jkomplu minħabba li hemm miżuri ta' mitigazzjoni fis-seħħ – ERA L-ERA fi stqarrija qalet li x-xogħlijiet proposti qed ikomplu minħabba li hemm miżuri ta' mitigazzjoni biex tittrażżan il-ħsara ambjentali u biex se jitkomplew ix-xogħlijiet b'tali mod li ma jiġix affettwat l-ambjent naturali taż-żona.

L-ERA qalet li l-passaġġ eżistenti kien jifforma parti minn pjan ta' passaġġi li kien diġà stabbilit fuq Kemmuna.

L-Awtortià żiedet li imponiet kundizzjoni f'dan il-permess biex terġa' tkun irkuprata ż-żona li kienet milquta minn xogħlijiet li saru s'issa.

Ġie spjegat li d-deċiżjoni dwar din l-applikazzjoni kienet iddeterminata mill-bord dwar ix-xogħlijiet fi Blue Lagoon f'Kemmuna.

Ix-xogħlijiet li kienu qed isiru kienu jiksru approvazzjoni maħruġa mill-ERA.

L-ERA saħqet li l-permess jagħti l-approvazzjoni li jkomplu x-xogħlijiet mibdija b'mod li jqisu l-importanza tas-sit u jinkludu l-miżuri ta' mitigazzjoni meħtieġa fuq kwalunkwe impatt fuq l-ambjent.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_607689585fc2d_rand.td-a-rec-img{text-align:left}.td_uid_4_607689585fc2d_rand.td-a-rec-img img{margin:0 auto 0 0}


Ritratt: Facebook -Għaqda Mużżikali Madonna ta' Lourdes San Ġwann .td_uid_2_60754644b196c_rand.td-a-rec-img{text-align:left}.td_uid_2_60754644b196c_rand.td-a-rec-img img{margin:0 auto 0 0} L-Għaqda Mużikali Madonna ta' Lourdes ta' San Ġwann qed tagħmel stedina biex in-nies jingħaqdu magħha u fis-17 ta' April imorru jagħtu pinta demm sabiex jgħinu lil ħaddieħor.

Din l-inizjattiva kienet pjanata biex issir is-sena l-oħra f'okkażjoni tal-35 sena mit-twaqqif tal-Għaqda imma minħabba fil-pandemija kellha tiġi posposta.

Għalhekk din is-sena qed terġa' tiġi pjanata din l-istess inizjattiva f'okkażjoni tas-36 sena mit-twaqqif tal-istess Għaqda.

L-istedina hija miftuħa għar-residenti kollha ta' San Ġwann u anke dawk li huma mill-viċinanzi.

Għal aktar informazzjoni jew biex tibbukja post tista' tagħmel dan billi ċċempel fuq 79093066 jew 99465477.

Kif jaf kulħadd, kull qatra tgħodd!

Posted by Ghaqda Muzikali Madonna Ta Lourdes San Gwann on Sunday, April 11, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60754644b1c52_rand.td-a-rec-img{text-align:left}.td_uid_3_60754644b1c52_rand.td-a-rec-img img{margin:0 auto 0 0}


Ritratt: mill-filmat / muntaġġ .td_uid_2_607525da3f629_rand.td-a-rec-img{text-align:left}.td_uid_2_607525da3f629_rand.td-a-rec-img img{margin:0 auto 0 0} Fl-episodju tal-lejla mis-sensiela F'Ġieħ L-Imħabba se nsiru nafu x'kien ġara eżatt xħin Emilio u Erminia kienu telgħu fuq il-vapur li kien sploda.

Fejn qiegħda Erminia u ma' min?

Angelo mar ikellem lil Salvatore dar il-kandidatura tiegħu… taħ ukoll id-domandi u r-risposti li kienu se jintqalu waqt l-intervista li kellu fuq il-medja… jaqbel mad-domandi?

Sadanittant Agatha u Bernardette qed iħejju xi ħaġa fil-kċina għall-mistednin.

Sergio u Elena jaqblu li Salvatore ħiereġ għall-elezzjoni.

Waqt l-intervista Belinda għamlet mistoqsija żejda… xi staqsietu u għaliex kien irrabjat?

Waqt li Laura kienet qed tippassiġġa bit-tarbjia tagħha min mar jiltaqa' magħha?

F'Ġieħ L-Imħabba jkompli llejla fid-8.50pm fuq TVM.

Dan hu dak li ġara fl-episodju tal-ġimgħa l-oħra: F'Ġieħ L-Imħabba F'Ġieħ L-Imħabba: dak li ġara fl-episodju ta' nhar it-Tlieta… Posted by F'Ġieħ L-Imħabba on Thursday, April 8, 2021 Dan hu dak li se jiġri fl-episodju tal-lejla: F'Ġieħ L-Imħabba jkompli nhar it-Tlieta li ġej.

Posted by F'Ġieħ L-Imħabba on Wednesday, April 7, 2021 F'Ġieħ L-Imħabba għandu kitba ta' Dr Michael Vella Haber u Evelyn Saliba La Rosa bi produzzjoni ta' Rewind.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607525da3f900_rand.td-a-rec-img{text-align:left}.td_uid_3_607525da3f900_rand.td-a-rec-img img{margin:0 auto 0 0}


Ritratt: Facebook - Bjorn Formosa .td_uid_2_607572b63e643_rand.td-a-rec-img{text-align:left}.td_uid_2_607572b63e643_rand.td-a-rec-img img{margin:0 auto 0 0} Ġunata speċjali għal Bjorn Formosa hekk kif illum daħal għall-ewwel darba f'Dar Bjorn il-Ġdida.

Dan wara li għal żmien twil kien ilu jmur fi Triq Pawlu Balzan f'Ħaż-Żebbuġ sabiex jara l-binja mill-bogħod minħabba li ma setax jaċċessa s-sit.

Illum però l-istorja kienet mod ieħor u għal Bjorn seta' jidħol fil-post li tant ilu joħlom bih hekk kif il-ħaddiema li qed jaħdmu fuq il-binja dalgħodu tawh sorpriża u għamlulu rampa biex ikun jista' jaċċessa l-binja.

"Xħin dħalt sibt lil kulħadd jistennieni bil-ħerqa!

Ġejja wisq għal qalbi u issa ħerqan iktar biex nara lesta," ikkummenta hu filwaqt li kompla jħeġġeġ lin-nies biex ikomplu jappoġġjaw dan il-proġett.

Aqra wkoll: Ixtri ktieb b'€2 u għin lil ALS Malta Jekk interessat tagħti d-donazzjoni tiegħek, tista' tagħmel dan permezz ta' SMS fuq 5061 8936 li jiswa €6.99 jew inkella permezz ta' BOV Mobile Pay – 79096249.

Eċitament kbir!

Għadni kemm dħalt għall-ewwel darba f'DAR Bjorn il-ĠDIDA.

Ilni niġi fi Triq Pawlu Balzan, nara l-binja… Posted by Bjorn Formosa on Tuesday, April 13, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607572b63e95b_rand.td-a-rec-img{text-align:left}.td_uid_3_607572b63e95b_rand.td-a-rec-img img{margin:0 auto 0 0}


Overview tal-Parlament (Credit: DOI) .td_uid_2_60753dbe6609f_rand.td-a-rec-img{text-align:left}.td_uid_2_60753dbe6609f_rand.td-a-rec-img img{margin:0 auto 0 0} Matul din il-leġiżlatura, li bdiet fl-2017, 756 mistoqsija parlamentari bil-miktub baqgħu ma ġewx imwieġba.

Skont tagħrif mogħti mill-Ispeaker tal-Kamra tar-Rappreżentanti, fuq mistoqsija parlamentari tad-deputat Nazzjonalista Chris Said, ħareġ li kwart tal-mistoqsijiet mhux imwieġba saru lill-Ministru għal Għawdex u dak għas-Solidarjetà Soċjali b'90 mistoqsija kull wieħed.

Il-Ministeri għall-Ekonomija u l-Industrija, dak għat-Trasport u l-Ministeru għall-Ambjent ukoll kellhom 'il fuq minn 50 mistoqsija kull wieħed mhux imwieġba.

L-Uffiċċju tal-Prim Ministru naqas milli jwieġeb 34 mistoqsija.

Il-Ministeru għar-Riċerka u l-Innovazzjoni biss ma kellux mistoqsijiet pendenti.

Ironikament il-Ministru Owen Bonniċi li jmexxi dan il-ministeru kien l-iktar ministru li ma kienx wieġeb domandi meta saret mistoqsija simili f'Diċembru 2019.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60753dbe66334_rand.td-a-rec-img{text-align:left}.td_uid_3_60753dbe66334_rand.td-a-rec-img img{margin:0 auto 0 0}


Facebook - Lost and Found .td_uid_2_607689bf05519_rand.td-a-rec-img{text-align:left}.td_uid_2_607689bf05519_rand.td-a-rec-img img{margin:0 auto 0 0} Il-Ministru għat-Turiżmu Clayton Bartolo ċaħad li hemm xi ftehim bil-moħbi biex jiġi rreklamat l-avveniment Lost&Found li hu rreklamat li se jsir f'Settembru li ġej.

Meta kien qed iwieġeb serje ta' mistoqsijiet supplimentari, Bartolo stqarr li mhux illegali li tagħmel marketing u reklamar, iżda ċċara li l-Awtorità għat-Turiżmu ma tistax toħroġ permessi għal attivitajiet tal-massa.

L-ebda attività tal-massa m'għandha l-barka tiegħi jew tal-MTA – Il-Ministru "Hemm il-logo tal-Air Malta u l-MTA" Id-deputat Nazzjonalista David Thake ġibidlu l-attenzjoni li fuq il-websajt tal-avveniment hemm il-logo tal-Air Malta u l-MTA.

Il-Ministru qal li l-Air Malta u l-MTA għandhom agreements li jmorru lil hinn mill-2020 u insista li ma kien hemm l-ebda ftehim bil-moħbi.

Huwa qal li l-Gvern irnexxielu jimla 70% tar-rotot li Malta kellha qabel l-2020, u li l-ħidma issa se ddur biex jimtela s-seat capacity.

Bartolo ħabbar ir-ritorn tal-Air France f'Malta.

Bartolo qal ukoll li saret ħidma kbira mill-MITA biex jiżviluppaw il-vaccine passport li se jkun permezz ta' QR Code, biex tkun protetta l-informazzjoni privata tan-nies.

L-attivitajiet tal-massa bħalissa huma pprojbiti minħabba l-imxija tal-coronavirus.

Il-Ħadd, il-Prim Ministru Robert Abela qal li jekk Malta titlef sajf ta' turiżmu, se jkollha l-problemi.

Filmat: "Jekk se nitilfu sajf ta' turiżmu se jkollna l-problemi" – Abela Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607689bf057c4_rand.td-a-rec-img{text-align:left}.td_uid_3_607689bf057c4_rand.td-a-rec-img img{margin:0 auto 0 0}


Illum kien imiss lis-Segretarju tal-Kabinett, Mario Cutajar sabiex jixhed, fil-kawża tal-Vitals, iżda ppreżenta rikors sabiex ikun jista' jagħmel dan permezz tat-teleconferencing.

Hu kien mitlub sabiex jippreżenta xi dokumenti.

Fir-rikors tiegħu Cutajar qal li ma jistax jippreżenta d-dokumenti mitluba lilu għaliex dak li jingħad fil-Kabinett ma jistax ikun pubbliku.

Il-Qorti qalet li kopja ta' dan ir-rikors fl-awla ma kellhiex filwaqt li nnotat li saret talba sabiex isir kollox bit-teleconferencing, iżda preżenti fl-awla kien hemm Dr Edward Debono li qed jirrapreżenta lil Dr Adrian Delia li wkoll kien preżenti fl-awla.

Dr Debono qal li hu ma kellux kopja ta' dan ir-rikors.

Il-kawża kien fetaħha l-eks Kap tal-Oppożizzjoni Adrian Delia fuq il-konċessjoni tat-tliet sptarijiet lill-kumpanija Vitals.

Il-każ huwa kontra Joseph Muscat bħala eks Prim Ministru, kontra l-kumpanija Vitals Global Healthcare, l-Avukat Ġenerali u uffiċjali pubbliċi oħra, bl-iskop li jitħassar il-kuntratt li bih il-Gvern għadda tliet sptarijiet pubbliċi lil Vitals.

Fl-aħħar seduta Fearne jikkonferma li Konrad Mizzi nnegozja minn wara dahru ma' Steward Healthcare Min-naħa tiegħu Dr Edward Debono, li qed jidher għal Dr Adrian Delia, insista li Delia ma talabx li xhieda jew diskors li ntqal fil-Kabinett jiġi eżebit quddiem il-Qorti imma kulma talab kien sabiex jippreżenta l-aġenda tal-Kabinett u kemm-il darba l-Vitals jew dak kollu li kellu x'xjaqsam mal-Vitals tniżżel fl-aġenda tal-Kabinett.

Qal li dan qed jintalab hekk kif ingħatat xhieda fejn Dr Joseph Muscat u Dr Konrad Mizzi qalu li l-Vitals issemma bejn 12 jew 14-il darba filwaqt li Ministri oħra, fosthom Dr Chris Fearne u Prof. Edward Scicluna, sa fejn kienu jafu huma kien hemm preżentazzjoni waħda tal-proġett fil-bidu nett.

Għalhekk it-talba ta' Cutajar għandha tiġi miċħuda fl-interess tal-ġustizzja, qal Dr Debono.

Ix-xhieda ta' Joseph Muscat Filmati: "Il-Gvern ma kienx qed ifittex kumpanija oħra minflok Vitals" – Joseph Muscat Preżenti wkoll fl-awla kien hemm Marthese Debono f'isem l-Awtorità tal-Ippjanar (PA) li ppreżentat xi dokumenti dwar l-applikazzjonijiet li saru u li hemm quddiem l-Awtorità fir-rigward tal-isptarijiet.

Bħalissa l-PA għandha quddiemha l-applikazzjoni mingħand Steward Healthcare dwar l-Isptar Karin Grech.

Dwar l-Isptar San Luqa, hemm full development permit li bħalissa tinsab sospiża sakemm tinġabar l-informazzjoni mitluba mill-PA.

Ir-rappreżentanta tal-PA ppreżentat ukoll lill-Qorti l-applikazzjoni min-naħa ta' Vitals għall-iskola medika ta' Barts u l-applikazzjoni għax-xogħlijiet fl-Isptar Ġenerali ta' Għawdex.

Tgħid li l-masterplan application ġiet sospiża sakemm jiġu pprovduti d-dokumenti u allura l-peress ma ħariġx.

Applikazzjoni oħra ppreżentata hi dik dwar permess fejn jidħlu stores tal-Isptar Ġenerali ta' Għawdex u li għaliha kien inħareġ il-permess.

Il-permess f'Ġunju tal-2019 kien inħareġ mill-Awtorità għall-Ippjanar sabiex isir oxygen tank.

L-applikazzjoni saret minn Steward Healthcare.

Affarijiet li kienu mingħajr permess ukoll saret applikazzjoni għalihom sabiex ikunu ssanzjonati u dawn ukoll ġew ippreżentati lill-Qorti.

Ir-rappreżentant tal-PA se tkun qed tixhed fis-16 ta' Ġunju f'nofsinhar sabiex tippreżenta aktar dokumenti fothom il-commencement notices tal-applikazzjonijiet.

Ix-xhieda ta' Konrad Mizzi Filmati: Konrad Mizzi għal darb'oħra fommu sieket quddiem il-Qorti Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6075667d83d20_rand.td-a-rec-img{text-align:left}.td_uid_3_6075667d83d20_rand.td-a-rec-img img{margin:0 auto 0 0}


Il-Prinċep William u l-Prinċep Harry tkellmu fuq in-nannu tagħhom, il-Prinċep Philip.

Il-Prinċep Harry ddeskrivih bħala l-ispalla tar-reġina, devot lejha bla kundizzjoni.

Irringrazzjah tas-servizz tiegħu, tad-dedikazzjoni tiegħu lejn ir-reġina, u talli kien dejjem eżatt min hu.

Tkellem fuqu wkoll bħala n-nannu, u qal li tilef xiħadd li kien espert tat-tisjir fuq il-BBQ, leġġenda taċ-ċajt, u mqareb sal-aħħar.

Minn naħa tiegħu, il-Prinċep William qal li hu grat li kellu n-nannu f'ħajtu għal dan it-tul ta' snin li kien ilu preżenti f'ħajtu.

Sostna li s-sens t'avventura tiegħu kien infettiv, u li hu kuntent li t-tfal tiegħu kellhom iċ-ċans iqattgħu l-ħin mal-Prinċep Philip.

Aqra hawn Imut il-Prinċep Philip, Duka ta' Edinburgh Il-Prinċep Philip miet fid-9 t'April fl-età ta' 99 sena.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6075392b4cf16_rand.td-a-rec-img{text-align:left}.td_uid_3_6075392b4cf16_rand.td-a-rec-img img{margin:0 auto 0 0}


Ritratt: Facebook - Bjorn Formosa .td_uid_2_6073ddbf234d8_rand.td-a-rec-img{text-align:left}.td_uid_2_6073ddbf234d8_rand.td-a-rec-img img{margin:0 auto 0 0} Jekk tħobb taqra kemm bil-Malti kif ukoll bl-Ingliż issa fiċ-ċans li tixtri ktieb u tkun qed tgħin lil ALS Malta jkomplu jiġbru aktar fondi.

Il-kotba bi prezzijiet varjati li jibdew minn €2.

Tista' tidħol fuq il-paġna tal-ħanut tas-sit tal-ALS permezz ta' dan il- link minn fejn tista' tagħmel l-ordni tiegħek u saħansitra anki jitwasslu d-dar.

Hemm għażla ta' kotba li jvarjaw minn rumanzi, bijografiji, riċetti, stejjer ta' mħabba u ħafna aktar.

Ara dan il-filmat ta' Bjorn sabiex tkun taf aktar.

Kotba jibdew minn €2 Rumanzi, bijografiji, riċetti, stejjer ta' mħabba u ħafna iktar fil-kollezzjoni ta' kotba li għandna fl-ALS Malta Shop.

Dawn il-kotba jibdew minn €2 biss.Ixtri u franka minn hawn: https://shop.alsmalta.org/collections/books& Posted by Bjorn Formosa on Wednesday, April 7, 2021 Tinsiex li meta qed tixtri ktieb mill- ALS Shop mhux biss tkun qed tiffranka, iżda tkun qed tgħin lil ALS Malta.

Aqra: Min taħseb li hu dan it-tifel?

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6073ddbf2378c_rand.td-a-rec-img{text-align:left}.td_uid_3_6073ddbf2378c_rand.td-a-rec-img img{margin:0 auto 0 0}


"Ir-reati li twettqu, primarjament ta' korruzzjoni, minn Keith Schembri u Konrad Mizzi, saru taħt imnieħer Joseph Muscat meta kien Prim Ministru u allura sar kompliċi tagħhom.

Muscat kien jaf bihom u żamm l-istituzzjonijiet milli jieħdu passi.

Meta inti ħloqt din is-sitwazzjoni ta' impunità ma nissorprendix ruħi li anke fuq Egrant kien hemm il-ħmieġ", spjega l-eks Kap tal-Partit Nazzjonalista, Simon Busuttil, illum Segretarju Ġenerali tal-Partit Popolari Ewropew, fil-Parlament Ewropew, waqt li kien intervistat mill-preżentatur Prof. Andrew Azzopardi fuq 103 Malta's Heart.

Dr Simon Busuttil kien mistoqsi jekk jemmienx lil Joseph u Michelle Muscat fuq l-Egrant.

Kompla jispjega li Keith Schembri fil-Qorti, taħt ġurnament, qal li qatt ma kien jagħmel xejn minn wara dahar Joseph Muscat u li Konrad Mizzi, ukoll taħt ġurnament, qal li kull ħaġa li għamel dejjem kellu l-go-ahead ta' Muscat.

"Allura ttini tort li għad għandu d-dubji?" staqsa Busuttil.

X'akkużi qed jaffaċċja Keith Schembri?

"Meta nħares lejn pajjiżi jkolli dispjaċir kbir; jiġru affarijiet u qisu xejn mhu xejn" Meta mistoqsi dwar kif iħares lejn il-pajjiż illum il-ġurnata, Simon Busuttil qal li il-fatt li hu bbażat fi Brussell, meta jħares lejn Malta jikkumpara l-pajjiż ma' oħrajn membri tal-Unjoni Ewropea u jara kif dak li jiġri f'Malta kieku jsir f'pajjiż ieħor tal-Unjoni Ewropea, kien jaqa' l-gvern.

Semma' kif fl-Olanda minħabba skandlu fil-ħalsijiet tal-benefiċċji soċjali, waqa' l-gvern, u f'Malta li tressaq il-Qorti eks chief of staff ta' Prim Ministru ma ġara xejn u staqsa għaliex f'Malta m'għandiex l-istandards bħal ta' pajjiżi oħra.

"Għaliex għandna naċċettaw standards baxxi?" staqsa Simon Busuttil.

"It-theddid għal min jipprova jieqaf għall-ħmieg li għaddej" Mistoqsi dwar l-istqarrija li ppubblikaw erba' politiċi tal-Partit Nazzjonalista, Karol Aquilina, Jason Azzopardi, Simon Busuttil u David Casa, li sentejn ilu kull wieħed minnhom irċieva envelopp bil-posta li kien fih sustanza suspettuża, Dr Busuttil qal li sentejn wara li sar frame-up fuqhom, għadhom ma semgħu xejn mingħand l-awtoritajiet.

"Jien għadu ħadd ma kellimni u din hi biss każ wieħed ta' theddid għal min jipprova jieqaf għall-ħmieġ li għaddej.

Aħseb u ara dak li għaddiet minnu Daphne Caruan Galizia li spiċċat ħalset b'ħajjitha," sostna Busuttil.

"Sentejn wara u għadna ma smajna xejn" – L-4 politiċi li rċivew pakkett bil-kokaina Poplu rasu fir-ramel?

Prof. Azzopardi staqsa lil Dr Busuttil dwar x'kienet ir-raġuni li l-Partit Nazzjonalista tilef l-elezzjoni ġenerali tal-2017 minkejja r-rivelazzjonijiet li kienu ħerġin dwar l-iskandli.

"Il-poplu ma kienx jimpurtah?" staqsa Prof. Azzopardi.

Minn naħa tiegħu Simon Busuttil qal li dik hi mistoqsija li t-tweġiba għalijha jixirqilha studju akkademiku.

"Kif jista' jkun poplu quddiem każijiet ċari ta' ħmieġ ta' korruzzjoni li ħerġin mill-Uffiċċju tal-Prim Ministru, għax ma tistax tiddeskrivih mod ieħor, xorta waħda jivvota lil dak il-gvern li evidentament hu maħmuġ.

Nista' ntik ideat ta' x'naħseb illum imma verment nixtieq li jkun hemm studju akkademiku fuqha," sostna Dr Simon Busuttil.

Hawn hu semma' kif il-Prim Ministru ta' dak iż-żmien, Joseph Muscat, kien għajru ġiddieb u qal li ħa l-Qorti kaxxi vojta.

"Jien illum wara 4 snin in-nies qed jgħidu ara Simon kellu raġun għax in-nies onestament u ġenwinament emmnu dak il-Prim Ministru li ġiddbilhom."

Qal ukoll li dak il-Prim Ministru, b'referenza għal Joseph Muscat, għad għandu kontroll tal-Partit Laburista, għax hemm kontinwità sħiħa bejnu u bejn Robert Abela.

Il-kaxxi 'vojta' li wasslu biex Schembri u sħabu jittellgħu l-Qorti "L-allegazzjoni dwar il-Ministru Carmelo Abela mhix ġdida" Dwar jekk jemminx lil Jason Azzopardi dwar dak li qed jallega fuq il-Ministru Carmelo Abela b'rabta mas-serqa tal-HSBC li kienet seħħet 10 snin ilu imma ma kienitx irnexxiet, Dr Busuttil qal li d-dettalji huma speċifiċi bl-ammont eżatt ta' flus li allegatament kien offrut Carmelo Abela biex jagħti aċċess għall-bank u ċwievet foloz.

Hawn hu staqsa x'inhu l-obbligu politiku tal-Prim Ministru għax "jekk nistennew il-Qorti biex issir ġustizzja, rridu nistennew xi 10 snin oħra u allura jekk jinstab ħati x'nagħmlu?

Nkunu twekkejna b'dan il-Ministru għal 10 snin oħra."

Busuttil qal li mhux sorpriż b'dawn l-allegazzjonijiet għaliex il-persuni akkużati bil-qtil ta' Daphne Caruana Galizia u Vince Muscat, il-Koħħu, li ammetta l-involviment tiegħu fil-qtil, kollha qed jgħidu l-istess verżjoni; li hemm Ministru involut, mingħajr ma semmew l-isem.

"Kif jista' jkun il-Ministru jibqa' Ministru u l-Prim Ministru jilgħaba tal-iblah u jgħid li ma jafx għal min qed jirreferu.

Bħal li kieku ma jistax javviċina l-Ministri tiegħu u jgħidilhom min hu nvolut f'din il-balbuljata."

Filmat: Allegat involviment ta' Ministru fis-serqa mill-HSBC: Azzopardi u Abela jgħidu tagħhom Lejn l-aħħar tal-intervista Dr Simon Busuttil qal li dak li rajna u nafu s'issa hu biss "the tip of the iceberg għax baqa' u baqa' ħafna ħmieġ xi jrid joħroġ."

Semma' kif hu kien talab għal 3 inkjesti u li t-tielet waħda għadna qed nistennew l-eżitu tagħha.

L-akkużi li qed jaffaċċja Keith Schembri huma marbuta mal-ewwel żewġ inkjesti.

Fit-tielet inkjesta Simon Buusttil talab biex jiġu nvestigati l-allegazzjonijiet ta' Daphne Caruana Galizia, li Schembri u Konrad Mizzi fetħu kumpaniji sigrieti fil-Panama biex jieħdu maż-żewġ miljun ewro fis-sena mingħand Yorgen Fenech u Cheng Chen.

Jinkixef min hu s-sid ta' Macbridge Simon Buusttil temm jgħid li jemm li kull kuntratt li sar taħt Joseph Muscat bħala Prim Ministru għandhom jiġu nvestigati għax "fuq l-affarijiet kollha l-kbar li għamel kien hemm il-ħmieg.

Illum għandna Prim Ministru differenti imma minix nara azzjoni."

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6075f8eba5215_rand.td-a-rec-img{text-align:left}.td_uid_3_6075f8eba5215_rand.td-a-rec-img img{margin:0 auto 0 0}


Kull Ministeru rrifjuta li jagħti spjega ta' kemm kien hemm persuni li ngħataw impjieg mal-gvern matul il-kampanja għall-elezzjoni ġenerali tal-2017 u dan minkejja serje ta' mistoqsijiet parlamentari li saru hekk kif reġa' beda jitlaqqa' l-Parlament wara l-elezzjoni ġenerali ta' erba' snin ilu.

Li l-Ministeru kollha rrifjutaw li jispjegaw, ġie kkonfermat mill-Ispeaker Anġlu Farrugia f'risposta għall-mistoqsija parlamentari li għamel id-deputat Nazzjonalista Chris Said.

Fil-mistoqsija tiegħu Said staqsa kemm kien hemm mistoqsijiet parlamentari li baqgħu mingħajr tweġiba, Ministeru b'Ministeru, kif ukoll liema hi l-eqdem mistoqsija parlamentari għal kull Ministeru li għad m'hemmx tweġiba għalijha.

Iktar minn 750 mistoqsija parlamentari ma jiġux imwieġba Id-data li ppreżenta l-Ispeaker tikkonferma li l-iktar mistoqsijiet parlamentari li ilhom mingħajr tweġiba huma 15-il mistoqsija parlamentari li saru mid-deputat Nazzjonalista Mario De Marco fl-24 ta' Ġunju tal-2017.

Dakinhar kienet l-ewwel seduta tal-leġiżlatura li ninsabu fiha.

Il-Ministri kollha, anke l-Prim Ministru ta' dak iż-żmien, Joseph Muscat, kienu ntalbu jgħidu kemm kien hemm nies impjegati fil-Ministeri, dipartimenti u entitajiet rispettivi li jaqgħu taħt ir-responsabiltà tagħhom u dan għal matul il-perjodu ta' bejn 1 ta' Mejju u t-2 ta' Ġunju tal-2017.

Iżda tweġiba għal dawn il-mistoqsijiet ma ngħatatx u allura l-pubbliku għad m'għandux din l-informazzjoni li għandu dritt li jkun jaf.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60768b0d69cd7_rand.td-a-rec-img{text-align:left}.td_uid_3_60768b0d69cd7_rand.td-a-rec-img img{margin:0 auto 0 0}


L-avukat Amadeus Cachia ngħata l-libertà proviżorja wara li tressaq il-Qorti akkużat li ffalsifika digrieti tal-Qorti dwar differimenti ta' kawżi.

Il-Qorti ppreseduta mill-Maġistrat Josette Demicoli, semgħet kif l-avukat Cachia kien qed jiffalsifika dawn id-dokumenti uffiċjali għall-klijenti tiegħu li preżentament qed jiskontaw sentenza ta' ħabs.

L-avukat wieġeb mhux ħati tal-akkużi miġjuba kontrih.

Id-difiża, magħmula mill-avukati Stephen Tonna Lowell u Mario Camilleri, talbu għal divjet fuq l-isem tal-avkat biex ma jixxandarx fil-mezzi tax-xandir iżda l-prosekuzzjoni oġġezzjonat bil-Qorti ma laqgħetx it-talba tad-difiża.

Il-Maġistrat Demicoli ordant sabiex Cachia jħallas depożitu ta' €2,500 u garazija personali ta' €10,000.

L-akkużat ġie ordnat sabiex ma javviċinax ix-xhieda u lill-klijenti inkwistjoni li jinsabu fil-Faċilità Korrettiva ta' Kordin.

Il-Qorti ordnat ukoll sabiex ma jiġux ippublikati l-ismijiet tax-xhieda.

Sorsi kkonfermaw ma' Newsbook.com.mt li Dr Cachia m'għadux parti mid-ditta legali li kien jaħdem magħha.

Il-Prosekuzzjoni tmexxiet mill-Ispetturi Wayne Borg u George Frendo. .td_uid_3_6072f239de76e_rand.td-a-rec-img{text-align:left}.td_uid_3_6072f239de76e_rand.td-a-rec-img img{margin:0 auto 0 0}


Waqt dibattitu fuq 103 Malta's Heart , il-Membru Parlamentari tal-Oppożizzjoni Kevin Cutajar qal li l-bidliet legali li saru riċentament qegħdin ipoġġu l-organizzazzjonijiet volontarji f'riskju.

Cutajar qal li l-gvern għandu immedjatament jirrivedi l-avviżi legali li jirregolaw l-operat tal-ħwienet tal-karità u attivitajiet ta' ġbir pubbliku għaliex qegħdin jirriskjaw li joqtlu tas-settur tal-volontarjat.

Bi tweġiba għal dan, is-Segretarju Parlamentari Clifton Grima qal li filwaqt li dawn l-avviżi legali mhumiex perfetti, l-intenzjoni wara kull leġiżlazzjoni hija l-protezzjoni ta' dan is-settur.

Żied jgħid li minkejja li m'għandniex nidħlu "fin-nassa tal-one size fits all", ir-rapport tal-Moneyval kien wieħed ċar fejn jidħlu l-għaqdiet volontarji u r-riskju li jkunu suġġetti għal xi ksur ta' liġi.

Intant, aktar kmieni din il-ġimgħa, 95 organizzazzjoni ħeġġew lill-gvern sabiex jirtira l-avviżi legali li jirregolaw l-attivitajiet ta' ġbir ta' fondi pubbliċi u l-leġiżlazzjonijiet dwar il-ħwienet tal-karità "b'effett immedjat u jibdew konsultazzjonijiet serji" mal-organizzazzjonijiet volontarji u l-Kunsill Malti għas-Settur Volontarju.

95 NGO jappellaw lill-Gvern biex jirtira l-avviż legali Huma qalu wkoll li dawn ir-regolamenti l-ġodda ġew introdotti mingħajr konsultazzjoni u se jwasslu għal nuqqas kbir ta' dħul finanzjarju.

Il-Membru Parlamentari Kevin Cutajar qal li, "il-gvern qiegħed jipprova jagħmel minn kollox biex wara t-taħwid kollu li kien responsabbli hu, għal numru ta' elementi minnu, għal numru ta' snin, issa qed jipprova jagħmel minn kollox biex dan it-test li qisu qiegħed bħal mannara fuq rasna ngħaddu minnu."

Żied jgħid li konsegwenza ta' dan inxteħtu ħafna piżijiet fuq l-għaqdiet non-governattivi.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607432f87b937_rand.td-a-rec-img{text-align:left}.td_uid_3_607432f87b937_rand.td-a-rec-img img{margin:0 auto 0 0}


Thank you Malta and Gozo - proud and honoured! #araniissa #covidrelief #missionforperu #josephchetcuti Posted by Arani Issa on Monday, April 12, 2021 .td_uid_2_607437e5a89fa_rand.td-a-rec-img{text-align:left}.td_uid_2_607437e5a89fa_rand.td-a-rec-img img{margin:0 auto 0 0} Waqt l-edizzjoni speċjali tal-programm Araniissa li xxandret is-Sibt u l-Ħadd fuq l-istazzjon One inġabret is-somma sabiħa ta' €68,340.

Din is-somma hi waħda rekord għall-programm Araniissa mmexxi minn Joseph Chetcuti, li ta' kull sena jiddedika programmi tal-programmi tiegħu sabiex jgħin dawk fil-bżonn.

L-inizjattiva tal-programm Araniissa kienet biex tgħin il-missjoni ta' Iquito, fil-Perù fejn l-Għawdxi Fr Ray Portelli, li huwa wkoll tabib, qed jaħdem b'mod kontinwu sabiex isalva l-ħajja ta' ħafna tfal proprju fi żmien meta il-pandemija tal-Covid-19 qed imutu ħafna nies.

"Ġbarna biex nagħtu n-nifs tal-ħajja lil dawn it-tfal," qal mimli entużjażmu Joseph Chetcuti waqt li ħabbar is-somma miġbura waqt il-programm Araniissa.

Ritratt: mill-filmat Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607437e5a8c91_rand.td-a-rec-img{text-align:left}.td_uid_3_607437e5a8c91_rand.td-a-rec-img img{margin:0 auto 0 0}


Infrastructure Malta ssospendiet l-applikazzjoni tagħha biex jinbena pont pedonali fi Triq il-Wied f'Birkirkara.

Fi stqarrija, il-Kunsillieri tal-Partit Nazzjonalista fil-lokalità qalu li jqisu li din hija rebħa għall-konservazzjoni taċ-ċentru urban ta' Birkirkara, għar-residenti Karkariżi u għall-wirt kulturali u awtentiku taż-żona.

Jirriżulta li Infrastructure Malta kellha laqgħa skedata mal-Kunsill Lokali ta' Birkirkara, ilbieraħ, it-Tnejn 12 ta' April wara l-approvazzjoni ta' mozzjoni mressqa mill-Minority Leader tal-PN Justin Schembri bl-appoġġ tal-Kunsillieri Nazzjonalisti kollha.

Fl-istqarrija tagħhom, Justin Schembri, Antoine Attard, John Mizzi, Francis Pullicino u Marie Claire Zammit, qalu li hu evidenti li Infrastructure Malta kienet qed tmur kontra s-Central Malta Local Plan minħabba li dan l-proġett propost ma josservax il-fatt li Triq il-Wied hija: UCA (Urban Conservation Area) Iċ-ċentru primarju tar-raħal Żona bi ħtieġa ta' immaniġġjar aħjar b'miżuri ta' tnaqqis ta' traffiku Il-Kunsilliera tal-PN komplew jgħidu li l-proposta mressqa minn Infrastructure Malta, apparti li ma tqisx dawn il-kunċetti ma tirrispettax il-karatteristiċi tal-lokalità kemm f'dak li hu stil, diżinn u massività flimkien mal-aspett soċjoekonomiku, arkitettoniku u kulturali.

Huwa qalu li dan mhux proġett għall-Karkariżi għaliex il-Karkariżi fil-maġġoranza assoluta tagħhom ma jridux dan il-pont, imma huwa proġett ta' konvenjenza għall-vetturi u proġett li jinkoraġġixxi t-traffiku mexxej minflok ma jsib bilanċ bejn in-nies li jagħmlu użu miċ-ċentru b'mod pedonali u t-traffiku lokali.

Il-Kunsillera komplew jispjegaw li dan imur kontra l-istrateġija tat-trasport tal-2016 li tirrimarka dwar l-importanza ta' tnaqqis ta' vetturi fiċ-ċentri tal-irħula li għandhom jinkoraġġixxu riġenerazzjoni sostenibbli u jkunu msaħħa fil-karattru u d-dehra speċifika tagħhom.

Il-Kunsillieri tal-Partit Nazzjonalista f'Birkirkara saħqu l-awtoritajiet kompetenti għandhom jissapportjaw inizjattivi minn aġenziji pubbliċi u s-settur privat li jistgħu jikkontribwixxu għal titjib fl-ambjent estern taċ-ċentru tar-raħal u jinkoraġġixxu l-attrazzjoni għalihom bħala żoni għall-komunità u l-kummerċ billi jitressqu proposti għal skemi pedonali, skemi ta' tisbiħ u immaniġġjar ta' traffiku biex iż-żona tkun tan-nies aktar milli tal-vetturi.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607594e30f0c2_rand.td-a-rec-img{text-align:left}.td_uid_3_607594e30f0c2_rand.td-a-rec-img img{margin:0 auto 0 0}


Jekk qed tfittex proprjetà tassew speċjali, din id-dar fin-Naxxar hija perfetta għalik.

Din it-townhouse f'wieħed mill-iktar irħula mfittxija ta' Malta, ġiet mibdula f'dar tal-familja sabiħa u prattika.

Id-dar għandha numru kbir ta' karatteristiċi oriġinali li jinkludu gallarija tradizzjonali Maltija, twieqi stil tradizzjonali li jingħalqu, u aperturi tipiċi kkundizzjonati mill-ġdid.

Fil-proprjetà nsibu kuritur imdaqqas, salott/kamra tal-ikel kbir, salott ieħor ta' daqs żgħir, kċina/ b reak fast , kamra tal-banju u ġnien ta' 70 metru kwadru bi spazju għal pixxina.

L-ewwel sular bħalissa jospita tliet kmamar tas-sodda u kamra tal-banju, iżda jista' faċilment jakkomoda wkoll kamra tal-banju ensuite .

L-aħħar sular jinkludi kamra tal-ħasil u s-saqaf tiegħu stess.

Din hija tassew dar eċċezzjonali, bil-potenzjal li tagħmel bidliet kożmetiċi biex tkompli toħroġ il-karatteristiċi sbieħ tagħha.

Garaxx għall-kera huwa disponibbli wkoll.

Aktar informazzjoni dwar l-appartament tista' ssibha hawn .

It-tim ta' Belair huwa eqreb lejk minn qatt qabel – issa tista' tkellem lill-aġenti ta' Belair wiċċ imb wiċċ, mill-kumdità u s-sigurtà tad-dar tiegħek stess permezz ta' Talk with Belair .

Dan l-episodju huwa parti minn sensiela tal-filmati Property of the Month, imħejjija minn Belair Property u Newsbook.com.mt, u saret possibbli permezz ta' għotja minn Belair Property.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60798baacf821_rand.td-a-rec-img{text-align:left}.td_uid_3_60798baacf821_rand.td-a-rec-img img{margin:0 auto 0 0}


Ritratt: Uffiċċju Alex Agius Saliba, MEP .td_uid_2_60784c8a35718_rand.td-a-rec-img{text-align:left}.td_uid_2_60784c8a35718_rand.td-a-rec-img img{margin:0 auto 0 0} Ninsab sodisfatt li matul dawn l-aħħar xhur, il-ħidma u l-isforzi tiegħi taw riżultati wara l-aħbar tal-Kummissarju Ewropew għas-Suq Intern Thierry Breton li se tiġi ppubblikata proposta fuq livell Ewropew biex ikun hemm ċarġer wieħed standard għat-telefowns ċellulari u tagħmir elettroniku żgħir ieħor bħal tablets u kameras diġitali.

Il-ħtieġa għal soluzzjoni komuni għall-iċċarġjar ilha tinħass għal aktar minn 10 snin u huwa sinjal pożittiv ħafna li issa ninsabu f'pożizzjoni li dalwaqt, il-konsumaturi Ewropej kollha se jkollhom l-opportunità li jkollhom ċarġer wieħed universali.

Il-pressjoni tal-isforzi tiegħi matul dawn l-aħħar ftit xhur se tirriżulta fi prezzijiet aktar baxxi għal ħafna apparati elettroniċi kif ukoll tnaqqis fl-iskart elettroniku b'riżultat ta' għażla universali u aktar effettiva.

Waqt laqgħa tal-Kumitat għas-Suq Intern u l-Ħarsien tal-Konsumatur, bqajt nagħmel il-pressjoni biex niżgura li l-eleamenti kollha ta' din l-inizjattiva jkunu favur il-konsumaturi.

Iddikjarajt li għandha tingħata aktar informazzjoni dwar ir-riżultati tal-istudji tal-partijiet interessati, il-perjodu ta' żmien preċiż, u l-għodod eżatti li qed jiġu analizzati għal din l-inizjattiva.

Staqsejt ukoll hix l-intenzjoni tal-Kummissjoni Ewropea li tmur lil hinn mid-Direttiva dwar it-Tagħmir tar-Radju u jekk tippreżentax att legali indipendenti biex tkopri elementi oħra li għandhom l-għan li jnaqqsu l-iskart elettroniku, bħad-diżakkoppjar tal-bejgħ taċ-ċarġer.

Wara dan l-ewwel pass mill-Kummissarju Thierry Breton, nisħaq li huwa kruċjali li l-isforzi fuq livell Ewopew jibqgħu kostanti sabiex niżguraw li din il-proposta tkun ta' benefiċċju għall-konsumaturi kollha u twassal għal ċarġer universali affidabbli u kost-effettiv, li jagħmel il-ħtieġa li wieħed ikollu bżonn bosta ċarġers ħtieġa tal-passat. .td_uid_3_60784c8a35907_rand.td-a-rec-img{text-align:left}.td_uid_3_60784c8a35907_rand.td-a-rec-img img{margin:0 auto 0 0}


Ritratt minn: Repubblika .td_uid_2_6079c74c7c33b_rand.td-a-rec-img{text-align:left}.td_uid_2_6079c74c7c33b_rand.td-a-rec-img img{margin:0 auto 0 0} L-aħħar post fil-blog ta' Daphne llum għalaq tliet snin u nofs.

It-titlu tiegħu huwa 'Dak il-korrott Keith Schembri llum kien il-Qorti jgħid li mhux korrott.'

Mill-aħħar velja, bħal-lum xahar, lil Keith Schembri ġabuh il-Qorti arrestat, u akkużawh li hu korrott.

Akkużawh fuq storja li kixfet Daphne.

Akkużawh fuq stejjer li meta kitbet dwarhom Daphne, l-istituzzjonijiet ta' pajjiżna kienu medhija jew jieklu l-fenek l-Imġarr, jew isiefru jiddevertu ma' Yorgen Fenech jew jiftiehmu mal-kriminali mafjużi.

Għednieha ħafna drabi, u se nerġa' ngħidha llum: kieku dawn in-nies ma tradewx il-ġurament li ħadu lejn pajjiżna, kieku dawn in-nies ma tradewx lill-poplu Malti, kieku dawn in-nies ma sarux ħaġa waħda mal-qarnita mafjuża, kieku l-blog ta' Daphne ma waqafx jinkiteb tliet snin u nofs ilu.

Kieku wlied Daphne m'ilhomx tnejn u erbgħin xahar ma jgħidu 'ma'.

Irridu li kulħadd iħallas ta' għemilu Għalhekk illum se nagħmilha iktar ċara minn qatt qabel li aħna rridu li jsir ħaqq minn dawn in-nies.

Ma' min fixkel l-investigazzjonijiet tal-assassinju; Ma' min ta informazzjoni lill-assassini; Ma' min raqad fuq provi u indizzji ċari ta' korruzzjoni; Ma' min minflok investiga – kif kellu obbligu jagħmel – qagħad jammirra l-attributi fiżiċi tal-Prim Ministru.

Lil dawn kollha rriduhom iħallsu ta' għemilhom.

Għalhekk nistaqsu lill-Kummissarju tal-Pulizija: X'qed jiġri dwar Silvio Valletta?

Se tressaq pulizija membri fis-servizz sigriet li allegatament kienu qed jikkomunikaw mal-mafjużi?

X'qed tagħmel dwar il-predeċessur tiegħek, Lawrence Cutajar?

Sur Kummissarju, jekk tassew trid li l-Korp tal-Pulizija jerġa' jibda jittieħed bis-serjetà hemm bżonn li kull min għamel għajb lill uniformi li tilbes int, li kull min flok ħarisna mill-kriminali ssieħeb mal-kriminali, iġġibu fil-bini tal-qorti u tiżgura li jieħu dak li ħaqqu.

Sur Kummissarju, għandek iċ-ċans li minflok tibqa' mfakkar bħal ta' qablek, tibqa' mfakkar bħala l-Kummissarju li naddaf lill-Korp tal-Pulizija u li allura seta' jibda jnaddaf lil dan il-pajjiż.

Nassigurawk li jekk inti tagħmel l-għażliet tas-sewwa, lilna se ssibna spalla ma' spalla miegħek.

Il-paċenzja għandha limitu Ilna 42 xahar niġġieldu għall-ġustizzja.

Il-paċenzja tagħna għandha limitu.

Se nagħmilha ċara li jekk mhux se naraw azzjoni deċiżiva se nkunu qed nerġgħu nsejħu lin-nies u nipprotestaw.

U ma niqfux nipprotestaw qabel naraw ir-riżultati.

L-istess kif għamilna biex ħlisna lill-Kastilja minn Joseph Muscat, Keith Schembri, Konrad Mizzi u l-bqija.

F'Kastilja llum hemm Robert Abela.

Hemm Prim Ministru li jpinġi l-arresti ta' dawk li hu dejjem iddefenda, bħala xi kisba tiegħu.

Hemm Prim Ministru li meta jarrestaw lil nies li hu ħadem biex ikunu fil-poter, jgħidilna li l-istituzzjonijiet qed jaħdmu.

Jinsa dal-Prim Ministru li sħabu Keith Schembri, Brian Tonna u Karl Cini tressqu wara inkjesti li damu tliet snin u nofs, liema inkjesti hu u l-partit tiegħu ma ridux.

Jinsa li dawn l-inkjesti hu u l-partit tiegħu rredikolawhom.

Robert Abela, aħna nafu li sħabek ma tressqux il-Qorti minħabba xi investigazzjoni li għamlu l-istituzzjonijiet li int qed tiftaħar bihom.

Lil dawn l-istituzzjonijiet, illum il-poplu qed jistaqsihom: Meta se naraw lil Konrad Mizzi akkużat fil-Qorti?

X'sar minnha l-investigazzjoni dwar il-ħadma ta' 17 Black fil-Montenegro?

Fiex waslet l-investigazzjoni fuq il-kumpanija MacBridge?

Fuq is-serqa ta' tliet sptarijiet tal-Maltin, x'qed jiġri?

Il-kuntratt tal-Electrogras qegħdin tivestigawh?

Fejn weħlet il-prosekuzzjoni tal-Bank Pilatus li ilha mwiegħda mis-sajf li għadda?

Għaliex f'pajjiżna ħadd għadu ma tressaq il-Qorti fuq il-Panama Papers?

U jekk hawn xi ħadd jgħaddilu minn moħħu li l-ġustizzja aħna rriduha biss fuq dak li ġara fi żmien il-Labour, se nistaqsi llum: Meta se naraw lil xi ħadd involut fl-iskandlu taż-żejt, imur il-ħabs?

Meta se tressquh lill-eks Ministru Nazzjonalista John Dalli?

Meta se nkunu nafu min huma dawk li nqabdu fl-iSwiss Leaks?

Is-sejħa għall-ġustizzja m'għandhiex expiry date.

Ma tressaq ħadd dwar il-mottiv tal-assassinju Aħna qed nistennew, anzi qed neżiġu, illi fil-Qorti naraw nies akkużati anke dwar dak li wassal għall-assassinju ta' Daphne Caruana Galizia.

Kulħadd f'Malta jaf li Daphne nqatlet minħabba l-korruzzjoni.

U dil-korruzzjoni ma setgħet qatt isseħħ kieku ma kellniex fil-poter politiċi korrotti.

Imma s'issa għadu ħadd ma ġie akkużat b'dil-korruzzjoni.

Il-pulizija ressqet il-Qorti lil Yorgen Fenech u qed takkużah li kien hu li ordna l-assassinju.

Imma għaliex kien ordnat dan l-assassinju?

Jekk il-pulizija temmen li Daphne nqatlet biex titgħatta l-korruzzjoni, kif għadu ħadd ma tressaq dwar dil-korruzzjoni?

Jekk hawn xi ħadd qed jaħseb li għax Robert Abela jagħmel press conference f'nofs l-aħbarijiet tat-tmienja lilna se jimpressjonana, għandu żball u għandu żball kbir.

Aħna rridu naraw ir-riżultati.

Aħna rridu li f'pajjiżna tibda ssir ġustizzja.

U rridu li dan isir fi żmienna.

Irridu li meta wliedna jaqraw l-istorja ta' pajjiżna, jaqraw li meta kien hawn politiċi korrotti u istituzzjonijiet kompliċi, dawn tressqu quddiem il-ġustizzja u sar ħaqq minnhom.

Aħna m'aħniex se noqgħodu kwieti qabel dil-ġustizzja ssir u ssir kollha u ma' kulħadd.

Din hi l-missjoni tagħna.

U nassiguraw lil kulħadd li se nagħmlu minn kollox, kif diġà għamilna, biex dil-missjoni nwettquha u nwettquha kollha kemm hi.

Dan id-diskors sar minn Dr Robert Aquilina, President ta' Repubblika, waqt il-Velja għall-Verità u l-Ġustizzja li fakkret it-42 xahar mill-assassinju ta' Daphne Caruana Galizia. .td_uid_3_6079c74c7c532_rand.td-a-rec-img{text-align:left}.td_uid_3_6079c74c7c532_rand.td-a-rec-img img{margin:0 auto 0 0}


Ritratt: mill-filmat .td_uid_2_60791493afeb8_rand.td-a-rec-img{text-align:left}.td_uid_2_60791493afeb8_rand.td-a-rec-img img{margin:0 auto 0 0} Il-partita Manchester United – Tottenham Hotspurs li ntlagħbet nhar il-Ħadd li għadda bħala parti mill-Premier League ġiet ċensurata mill-inqas 100 darba meta xxandret fuq l-istazzjon nazzjonali Iranjan minħabba li fil-grawnd mal-plejers kien hemm l-assistent referee Sian Massey-Ellis kienet liebsa shorts.

Fl-Iran mhux permess li fuq l-istazzjon televiżiv tal-Istat jidhru nisa b'xagħrhom jew saqajhom jidhru, u anke jekk din ix-xandira kienet waħda li kienet qed titwassal minn barra l-pajjiż, il-partita ġiet iċċensurata fl-aqwa mumenti tagħha sabiex saqajn Massey-Ellis, li għandha 35 sena, ma jidhrux fuq l-iskrins tat-televiżjoni.

Din iċ-ċensura wasslet biex il-grupp My Stealthy Freedom, li jiġġieled għad-drittijiet diskriminatorji fl-Iran, ikkritika bl-aħrax il-mod kif il-partita tal-Ħadd li għadda ġiet imtertqa u waqqgħet għaż-żufjett il-partita billi fil-mumenti li kienet tidher ir-referree mara ittellgħet stampa oħra li tellfet lit-telespettaturi l-aqwa mumenti ta' din il-partita lintemmet bi skor ta' b'rebħa għal Manchester United bi skor ta' 1 – 3.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60791493b0177_rand.td-a-rec-img{text-align:left}.td_uid_3_60791493b0177_rand.td-a-rec-img img{margin:0 auto 0 0}


.td_uid_2_607952a01d250_rand.td-a-rec-img{text-align:left}.td_uid_2_607952a01d250_rand.td-a-rec-img img{margin:0 auto 0 0} Il-binja tal-klabb tal-futbol ta' Kirkop FC issa ġiet trasferita lill-istess klabb mill-Gvern permezz ta' ftehim bejn SportMalta u Kirkop FC.

L-iffirmar tal-ftehim kien presedut mill-Ministru għall-Kwalità tal-Ħajja Julia Farrugia Portelli u s-Segretarju Parlamentari għall-Isport Clifton Grima.

Il-Ministru Julia Farrugia Portelli fissret kif il-prijorità ta' dan il-Gvern hi li anke t-tfal u ż-żgħażagħ ikollhom kwalità ta' ħajja aħjar, f'dal-każ permezz tal-isport.

Qalet ukoll li l-fatt li f'raħal żgħir bħalma huwa Ħal Kirkop issib daqstant volontiera biex imexxu b'dedikazzjoni diversi għaqdiet, fosthom il-klabb tal-futbol, jimliek bil-kuraġġ.

Il-Ministru Farrugia Portelli żiedet tgħid li tinsab konvinta li dan se jkattar l-impenn u d-dedikazzjoni tad-diriġenti tal-klabb b'risq il-qasam sportiv fir-raħal.

Is-Segretarju Parlamentari Clifton Grima spjega kif permezz ta' dan it-trasferiment Kirkop FC se jkollhom dar denja fejn jistgħu jħarrġu lill-atleti tagħhom.

Hu kompla jgħid li l-impenn tal-Gvern hu li jkompli jwettaq il-wegħdiet sportivi elettorali tiegħu.

DOI Iċ-Chairman ta' SportMalta Luciano Busuttil saħaq li "li temmen fl-isport ifisser li temmen fl-assoċjazzjonijiet, klabbs u fuq kollox temmen fl-atleti u l-isportivi nfushom.

Dan il-ftehim, l-aħħar wieħed f'kullana ta' konċessjonijiet simili, imma żgur mhux l-aħħar wieħed, huwa turija bil-fatti li SportMalta u fuq kollox il-Gvern permezz tas-Segeretarju Parlamentari Clifton Grima, nemmnu fl-isport lokali.

SportMalta hija kommessa li tkun fuq quddiem nett li tibqa' taħdem ma' klabbs u assoċjazzjonijiet u tagħtihom aktar riżorsi sabiex jikbru u jkabbru l-isport."

Il-President tal-Klabb ta' Kirkop FC Joseph Farrugia saħaq li wara ħafna snin, il-ħolma ta' dan l-klabb se ssir realtà.

Huwa qal li dan il-ftehim se jkun avvanz għall-klabb ta' Kirkop FC għax permezz tiegħu se jkunu jistgħu jestendu ħidmiethom għal aktar ġid fil-komunità.

Ara wkoll Jibda x-xogħol fuq iċ-Ċentru Nazzjonali tat-Tennis li se jospita l-Logħob tal-Pajjiżi ż-Żgħar Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607952a01d564_rand.td-a-rec-img{text-align:left}.td_uid_3_607952a01d564_rand.td-a-rec-img img{margin:0 auto 0 0}


Unsplash .td_uid_2_6077dd5284d5b_rand.td-a-rec-img{text-align:left}.td_uid_2_6077dd5284d5b_rand.td-a-rec-img img{margin:0 auto 0 0} Malta mhux se tkun qiegħda tagħti il-vaċċin Johnson & Johnson għalissa minħabba li sitt persuni ffurmawlhom l-għoqiedi tad-demm sa ħmistax wara li ħadmu t-tilqima.

Ma' Times of Malta , is-Supretendent għas-Saħħa Pubblika Charmaine Gauci spjegat li Malta mhux se tqassam dan il-vaċċin għalissa skont kif kien irrakomandat mill-Aġenzija tal-Mediċina Ewropea.

Is-sitt persuni kienu fost is-6.8 miljun persuna li ħadu l-vaċċin Johnson & Johnson.

Il-Food and Drug Administration u ċ-Ċentru tal-Kontroll tal-mard u l-prevenzjoni se jkunu qegħdin jeżaminaw jekk hemmx konnessjoni bejn l-għoqod fid-demm u l-vaċċin.

It-Tlieta l-Istati Uniti ħabbret li se tkun qiegħda twaqqaf temporanjament l-għoti tat-tilqima Johnson & Johnson.

L-Istati Uniti se twaqqaf temporanjament l-għoti tat-tilqima Johnson&Johnson Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6077dd5285008_rand.td-a-rec-img{text-align:left}.td_uid_3_6077dd5285008_rand.td-a-rec-img img{margin:0 auto 0 0}